Samarenah covid, sekitar taon 2022 sampe 2023, kendaraan listrik molaeh benyak e minatin ben molaeh benyak e lirik moso masyarakat. Ariyah polanah produkgeh molaeh benyak ben benyak oreng influencer ning internet se promosiaghi nyamannah angghuy kendaraan listrik riyah. Selaen arghenah se mode, angghuy kendaraan listrik riyah ca'an bisah hemat ka pengeluaran bahan bakar. Mon biasanah angghuy kendaraaan konvensional benyak abhik ka bahan bakar, mon angghuy listrik riyah dhedih bisah lebbi hemat. Oreng se la andik biasanah pas ngesse'eh bahan bakar ning romanah otabeh pas ning stasiun pesinian bahan bakar se molae e pa bedeh ning mal-mall otabeh ning stasiun bahan bakar konvensional.


Mesin cuci jiah sittong mesin se e rancang ghebey merseaghi kelambhih ben tekstil rumah tangga laennah akadik andok ben sprei. Biasanah terbatas dek mesin se ngangghuy aeng ghebey nyuci ben lok akadik mesin cuci ghering se ngangghuy cairan pembersih alternatif ben biasanah e lakonen bik bisnis khusus. Ariah sittong mesin se bisa e angghuy pribadi neng rumah tangga otabeh ghebey kepentingan bisnis. Delem keangghuyeh mesin riah bisa ngebhentoh sarah delem ngeringanaghi pekerjaan para ebok otabeh bapak rumah tangga, polanah teppak akombe bik mesin maka para ebok ben bapak jiah bisa ngelakonen se kegiatan laen tanpa kodhu keganggu bik kegiatan akombe.


E bhakto preien sakolaan, abdhina sareng ebhu e pakon tolong meyos ka Bandung Adi Jaya ghabay melleh pikakas dhapor ban alat massak laennah. Ebhu neng copok nekah dhujen nompok reng bhareng se lok toman e angghuy. Meyos sakearan pokol 10 lagguh neka ater poter neng kennengah dhibi' amargha sobhung bhareng se esareh. Ebhu terro ngobenge mixer tojuk amargha sala settong mixerrah la ampon rosak. A dhantos dhu ce' abitdeh karyawannah neka nyareh jughan se sasoai sareng pangaterronnah Ebhu, a bharna biruh pokok'eng. Tapeh untungah karyawannah sabbhar. Akherrah capok mareh se abelenjeh dele pokol 1 siang mencoreng, kuleh sareng ebhu langsong paleman dhari toko ban langsung mandih a bhajag dhohor.


Se dhujen kakanan pengghir jhelen sapah riah? Neng lon-alon bedeh se ajhuel mie ayam cek nyamannah. Kennengah teppak neng adek eng halte bus. Sala mode, rassanah akadik se larang. Mie-nah nyaman aminnyak. Bedeh mie ayam biasa, mie ayam pentol, mie ayam ceker, ben bedeh bakso kiah. Make baksonah ghik cem-macem bernanah. Bedeh bakso biasa, bakso mercon, bakso ceker, ben ghik bennyak pole. Mon hedeh lebet neng lon-alon, bisa nyepper ellun ngerassaen wel-jhuelleh. Se ajhuelen ngangghuy motor tossa. Mon ngakan neng kennengah bisa, keng mon malem ampo rammeh, bennyak se melleh, takok lok meloh kennengan. Dheddhih padepak ellun ben rassaen kenikmatannah.


Benyak oreng se seneng dek kah enuman asallah derih wek-buwek-en nyamanah jus pao. Enuman se asallah termasuk enuman se bedeh neng rung-berung setiah jus pao riah bedeh se terkenal nyaman enuman King Mango. Enuman riah e kakebey derih pao deddhi andik bernah koning. Mun derih jellingah selaen jus pao e delem gelasseh bedeh te-pote nyamanah krim. Marenah e berrik krim jiah pas e attasah e berrik rak-kerak-eng pao pole. Deddhi selaen pao se e jus otabeh e blender jiah ghik bedeh rak-kerak-eng pao. Rassanah manis deddhi benyak oreng se dhujen. Mun e jelling derih arghenah abek larang mun etembeng meleh neng rung-berung romaan.


Kuleh aberrik ah Oneng manabi sampeyan preien nekah bhagussah Mon terro healing sareng kaluarga engghi Paneka dha' hotel. Napah pole ghabay pasangan anyar se ghi buruh amantan. Carannah ghamoang manabi terro olleah promoan ka'dhinto. Se pertama, sampeyan kodhu onenge boleh Bhakto Bhakto promo nekah bedeh. misal neng akhir bulan otaba acara rajeh neng bulan Paneka. Se kadhuwwa', Caretaaghin ban pasaraghin sampeyan dhibik otaba tanyaen apa bedeh promoan ghabay abdhina. Manabi sampeyan ngibeh pasangan, adhabu Bein, kulah pasangan ghik butuh amantan, apah bedeh promo khusus mantan anyar. Pasti Sales nekah aberrik reggeh se lebbhi mereng ghabay calon laganannah akadhi sampeyan neka. Daddhi terpenter dhibik manabi KA Sales. sobab Sales jughan pentet ngola perusahaan sppaja laris.


Umummah sekolaan lok cuma fokus dek kegiaten ajher ben ngajher tok. Setiap sekolaan terbaik biasanah andik kegiaten ekstrakulikuler ghebey ngasah bakat ben kemampuan anak e bidang non akademis, akadik olahraga. Terus apah manfaatteh ghebey anak norok ekskul olahraga neng sekolaan? Nak kanak kan biasanah lebbi lebur ngabik bektoh ghebey amaen ben agerak aktif. Keng mon le masok skeolah, ndek lok ndek jhem maen kodhu e korangen. Make deiyyeh benne berarti mereka lok bisa tetetp aktif amaen bik cah kancanah. Yeh caranah lebet taberen sekolaan nyediaaghi ekskul olahraga male nak akank ghik bisa nikmatin bektoh amaen ben agerak aktif, misallah klub futsal, basket, dance, otabeh voli.


Ta' Sakabbhinna carama ban hotba reya nyambi kabhaghusan. Bada keya se nyambi ka kajhuba'an, mangkana mon nyare ulama' kodhu ngastete ma'le ta' sala jhalan. Biyasana se ngeba ka kajhuba'an reya ulama' se ro'-noro' ka politik ban aghama se ekaghabay dhasarra. Contona sala settong ulama' se bannya' santrena segghut acaca ban-saromban da' ka pemimpin se pada Islamma. Dalem settong hotbana ros-terrosan terro ama'zullaghina Presiden Jokowi ban ta' toman tarema mon bada mafia se ulama' otaba ulama' mafia etangkep polisi sanajjan sala pas ekabala kriminalisasi ulama'. Ulama se eyokom polana sala settong pas se eghabay dhasar alaban Pamarenta alasanna kriminalisasi ulama'. Mayu da' budi reya ngastete nyare pandhuman odi' dari ulama'. Nyare se ta' abhu-labbhu ka politik polana banni kennengnganna. Ulama' kodhuna macellep banni maghridu kabada'an se la kerru.


Kulah paleng senneng manabi e pakon soro latean sareng guru Basket kulah. Sebab sala settong ekskul olahraga se paleng kulah sennengen teppak SMP engghi ka' dhinto a maen basket. Lakar senneng sarah, melanah dhari a maen basket kulah olle semangat se rajeh ghebey manengghi badhan. Toman bhakto jaruah ghik kellas 8 roh, kulah kan ghi' buruh norok ekskul basket nekah ghi. Langsong pelateh kulah adhabu melanah kulah neka e pangghi dha' kantor ba kodhu norok lomba basket neng GOR daerah kottah Pamekkasen jaruah a tandhing sareng SMA Pamekkasen. MAsyaallah, alhamdulillannah jyah pas la atandhing, kulah sareng tim olle kejuaraan pres 2 se Madhureh pokok eng.


"The Lions Secret" filem parjhudhuwan se di budina binina neser ongghu da' ka lakena. se bine' soghi, se lake' kalowaran tentara. filem reya asalla dari Naghara Tabe Perreng Cena. Areya ngajhari kita kabbhi kaangghuy neser kalaban ta' ngarep balesan langsong otaba terro eyalemma maso se bine'. areya cinta se ehlas ban se lake' segghut nyangsara polana binina, tape se lake' ta' matao nyangsarana sakale, pagghun eyerrep kantos se bine' aherra tao jha' lakena reya ajhuwang ghu-ongghu kaangghuy masenneng ban mabhunga binena. Filem reya bhaghus sara econgngo' oreng se la akalowarga otaba se ghita' ma'le kalowargana odi' senneng. Se Lake' nyamana Liu Qing se bisa abhanto binina kalaban cara se bhidha ban ta' angga' sakale. Pagghun deng-magendeng kaangghuy mabhunga binina.


Manabi reng Madhura mon kaelangan kaloargannah otabah kepatean pasti bedeh tahlilan e ka'dhinto. Tahlilan jareya tojjuannah ngajhiaghi ka reng seppo se ampon la adhingghal omor. Tahlilan ka'dhinto e molae pokol 6 marennah Maghrib ban loberreh pokol setengah belluk selama pettong areh, pa' polo areh sareng satos arennah.  Manabi parsiabhannah nekah e molae ghu lagghu ban oreng neka la ampon abeddhey ghebey berkat reng oreng se ngajih ka' dhinto. Lok coman berkat maloloh tapeh badha jughan kakanan se e dha'ar lastarennah ngajih jariya. Pokol 6 lastarennah maghrib ka' dhinto reng-oreng la ampon padha rabhu se dhateng ka'dhito reng lakek sadhaja, ban se bine' badha neng dhapor akalakon. E molaen pokol 6 lajuh a kholan sadhajan ban ampon la badha se mempen. Lastarehnnah adha'ar pas meghi berkat, lajuh lastareh sadhaja.


Indonesia dhaddhi naghara se endi` urutan 115 dari 151 naghara ben tingkat stunting alias kerdil tengghi. Parlo ngabes dari pola ngakanna ben macem kakanan se umumma e konsumsi anak dalem keluarga ruwa. Bede faktor salaenna kakanan enga` toronan alias genetik ye pengaruh de` pertumbuhan anak. Ta` parlo kakanan se larang ghebey matombu anak ma` le ta` kerdil, cokop makanan bergizi seimbang. Kacokopan karbohidrat, protein, vitamin, mineral, ben lemak se pade. Kakanan riya misalla se ghampang nase`, sayur sop, tempe otabe tahu ghuring, jhuko` tase` otabe telor. Cokoplah, ta` parlo mewah ben larang. Wa` buwa`an kiya bisa nanem otabe melle se mode enga` pao, gheddheng, ben jeruk contohna.


Sala settong bhangatowa neng Dayak, Kalimantan Tengnga anyama Dr. Mambang I Tubil, S.H., M.AP. Laher neng Hurung Bunut Kabupaten Gunung Mas, 28 Oktober 1965. Seteya negghu’ Ketuua Harian Wilayah Adat Dayak Kalimantan Tengah. Maske’ negghu’ kowasa se bannya’, Mambang areya ekennal sayang ban tegghes dalem adidik na’ potona. Lakar ghu-ongghu erabat na’ potona kaangghuy dhaddhi ana’ se bisa ajaga dhibi’ ban andi’ tangghungan dhibi’ neng dalem odi’en. Mambang epadhaddhi jha’ sibu’en banne dhaddhi bharang se malang se terro nojjhuwaaghinna rassa sayangnga neng dalem romana. Ban pole Mambang eyarep dhaddhi conto nerrosaghi bhangsa husus Kotta Palangka Raya. Ma’le terros nyokong son-soson neng Palangka Raya dhaddhi lebbi bhaghus ban madhaddhi Palangka Raya neng kennengngenna se aman, bhajjra, ban parjhugha.


Kake reng Madhura pagghun andi’ roma se ekoca’ patobin. Patobin jiya biyasana abento’ roma konana reng Madhura. Polana jhaman la aoba, dhaddhi patobin reya artena banne ghun dhaddhi roma. Tape patobin reya bisa eyarte’e ghabay roma pamoleyan. Roma kona, biyasana lakar ekaghabay dari kaju. Lamba’ ghita’ osom semmen. Bannya’ roma kaju se epaddhag bi’ oreng Madhura lamba’ neng tengnga taneyanna. Mon nas-panas, banne ngodi’i kipas otaba ase. Neng roma patobin konana, angen nyaman maso’ lebat ella’enna kaju se esoson ban epaddhek dhaddhi keddhung jiya. Polana bannya’ reng Madhura senneng alako kalowar, dhaddhi roma patobin rowa bannya’ eghinaghi. Dhaddhi patobin rowa ghun ghabay roma pamoleyanna taretan semma’ ban jhau ka reng towa se ghi’ bada neng roma patobin jiya. andi’ arte dalem lakar. Oca’en, poko’ maske alako jhau ban semma’, soro jha’ kaloppae ka asal molena. Areya bisa eyarte’e mole ka patobinna.


Pare ajiyah settong gengan se rassanah paek dek jileh. Pare riyah mon emassak biasanah etomis. Selain etomis bedeh pole se ngakan pare riyah keng ekellah otabe egebey jus.Taneman pare riyah bennyak tombu neng Asia apapole se andik iklim tropis misallah Indonesia. Berna buanah pare riyah biruh. Bentuk'en pare riyah lonjong. Taneman pare riyah tombu arambat dek bungkanah. Polanah arassah paek ben cekkak paek'en nneg jileh pas mon ekakan bennyak oreng se lok pateh dhujen ngakan riyah. Padahal pare riyah aghendhu' bennyak manfaat gebey kesehatan akadih bedenah vitamin C gebey ngoser radikal bebas, flavonoid gebey tambeh sakek kanker, ngakan pare riyah jughan bennyak serat se beccek gebey tabuk.


Sebagai pekerja kita kodhu ngebey kantor se dheddhih roma keduek eng kita lebbi nyaman. Rata rata 8 sampe 10 jhem e abik neng kantor ghebey alakoh delem seareh. Ajiah metaoh jhek kita ngabik bennyak bektoh e kantor. Bayangaghi mon suasana kantor gheressah korang nyennengin otabeh kesannah ngebhusenin ghebey kita, tentu kita rassanah lok pernah neng enneng neng kennengan kadik jiah, kan? tebheliggeh mon kita ngerassah nyaman ben bhunga bik suasana kantor, kita bisa ngerassah nyaman ghebey neng enneng neng roma keduek riah. Mangkanah jiah pentingan arapah kita kodhu ngebey kantor jiah kennengan se nyaman ghebey kita, bisa lebet ngehias, natah mejeh, ben laennah.


Kabadhaan alat musik tradisional se badha neng polo Madhura ka'dhinto jarang kita nengale kacoali manabi badha acara rajeh akadhi Kerrabhan sapeh tor acara dines laennah. Masyarakat neng polo Madhura akadhi Lok peduli sareng kabadhaan musik tradisional paneka, sebab rata rata pemaen musik tradisional saronen neka la ampon kabannya'an cokop omor ban sobhung nak kanak ngodeh nah. Padahal ghabay ngalastare aghin ban manerros aghin kabadhaan musik tradisional paneka kodhuna se ngodeh jughan oneng carannah amaen ka'dhinto. Mlarat samangken nyareh pemaen musik jareya se ghik ngodeh otaba nak kanak sakola'an, kabannya'an nekah la ampon aomor ban sobhung panerrosah. Hal jareya se maghabay musik saronen neng polo Madhura cokop jaraye minadhin.


Nengghu bal lakar neng sennengah nak kanak ngodeh ban wa tuah bisaos jughan senneng nengalennah. Namong hal se lebbhi senneng dhari apah se e katengghu jareah engghi paneka wat tuawattah jeh se lok empan kadheng. Lok coman wat tuddeh se ghaduwan arte se paleng dhalem, namong areng sareng kaloargha ban oreng se kita tresnae neka ghaduwan makna se paleng dhalem jughan melanah hal jareah tantonah lok sadhajana oreng bisa ngalaloen sareng kaloargha. Nengghu bal daddhi moen se paleng aregghe, sareng Bapak otaba ca kancah otab lek alek neka areng sareng maknanah neka paleng dhalam manabi kulah. Napah pole, reng sepponah neka padeh lebhur sarah manabhu nengghu bal.


Pangertean Upacara adhat dhibi' engghi jareya upacara se elakoneh toron temoron sasuaiaghin sareng kapercajaannah masing-masing. Tojjhuen nah sateap upacara epon en laen, misallah ghabay mantan, kelahiren, otaba dha' reng mateh. Salah settong upacara kaaghamaan se elaksanaaghi sareng suku Tengger se badha neng daerah kawan broo engghi paneka anyamah Kasada. Tradisi neka ghabay menta pangamponan ka Brahmana otaba Dewa penceptah. Dhalem upacara adhat jareya, biasannah masyarakat suku Tengger paneka ngalempar aghin semacemmah sesajen aropaaghin we'buwe'en, kakanan, hasel ternak, sayuran ban pesse ka kawah Ghunong Bromo.Kulah toman nengale jareya teppak entar ka salah settong viila ban hotel se badha neng kawasan Bromo ban baktu jaruah jyah kaula nengale oreng se ngalakone upacara ke aghamaan se elaksanaaghi ghu-lagguh.


Manabi sampeyan entar olahraga se paleng ekstrem ka'dhinto akadhi nga dhake otaba nanjhek ka'dhinto, kulah ghaduwan pan saponapan parsiban se ka'dhimmah parlo sampeyan sangoen sabelummah. Se pertama, istirahat se cokop 3 areh sabelum mangkat ka'dhinto. Molaen sampeyan kodhu ngakan se genna, terator ban tedhung se kuaitas. Nah, sampeyan nga istirat aghin sadhajana neka sopajha teppak mangkat jaruah sampeyan fit ban lok parlo kobater pole soal kasehadhennah. Se kadhuwa' ghebey list napah bein se egibeeh ka ghunong neka molaen dhari kakanan, klambih jhe' nyak bennya' alat pribadi ban jha' kalep jughan bat obedhen sebab kita lok oneng dhalem jhalan ka'dhinto smapeyan kadhinapah.


Sateap karya pastennah badha settong alessan se etoles ban badha pangajharan se terro dhepak ah ma pangerengah ka'dhinto. Dhalam careta rakyat fongsinnah engghi ka'dhinto daddhi sarana hiburan ban sarana pendidghen jughan. Kalaban dhari paneka dhalam careta rakyat ka'dhinto bedeh cere cerenah engghi jareya, E sampai aghin secara toron trmoron. Kalangan dhari paneka careta neka bisa toron ka man kamman lebhet pamaosen dhari nak potonnah. Se kaduwa', biasannah ghaduwan nelai laluhur se e ka'dimmah badah pessen otaba hal se bhakal daddhi pangajharan ghabay sadhajana. Se katello' biasannah sifattah neka tradisional kalaban cara jareya dhetengah dhari masyarakat setempat. Se ka empa' neka biasannah ghaduwan versi ban variasi caretah se en Laen.


Tari Turuk Laggai areya tari se asalla dari Mentawai, Sumatera Barat se ngaghunge dari tengkana keban se bada neng alam. Senga’ mano’, olar, ajam, sampe’ kettang. Tariyan jiya biyasana eberri’ lagghu se monyena dari lat-alat lagghu tradisional Mentawai, areya kendhang Gajeuma dan Uliat. Kalambhi se eyangghuy se nari Turuk Laggai jiya unik. Ajiya ghun ngangghuy kaen se notobhi pala’en ban obhed se khas alam liar. Tari jiya andi’ arte re-saarena maghersare polo Mentawai se kabannya’an lakona arowa dhaddhi oreng se ngala’ essena alas. Dhaddhi tariyanna arowa noro’ pato ka apa se akalako neng alas ban noro’ patona apa se elakone keban. Tariyan jiya biyasana elakone dhing bada upacara mabherse panyaked.


Wirausaha riya ye oreng se terampil dalem manfaataghi ben alakoni suatu usaha ye ruwa aropa bharang otabe jasa. Bharang ye kabhutoanna re saare sampe` kabhutoan se bisa nyennengaghi pekkeran. Mun jasa ye enga` jasa pelayanan ben laenna bannya` lah pokokna. Oreng se wirausaha riya esebbhut "dhaghang". Ajhualan. Kabbhi oreng endi` bakat jhualan, tape ye ca`na kabhutoanna. Ta` kabbhi oreng ajhualan, panengnga ye paste kodhu bede konsumen. Jhualan riya nyamanna ye ca`na oreng se alakoa, baktona santai ben preiye bile bhai apa ca`na jeriya. Apa ye notopa, ajhuala apa enje` ye saromben. Santai bhai. Nyamanna pole ye mun pesse paste bedena bhan are, ta` parlo adente` bulanan.


Bede oreng se kodhu bhan are ngakan wa` buwa`an polana ce` sennengnga. Pengalaman dhibi` endi` kanca kos se ngakan buah bhan are, tape ta` ende` sayur. Apapole mun buwana enga` pao. Sennenganna rojhak ben palappa paleng enje` buja cabbhi. Nyaman kiya reng Madura asalla tang kanca. pernah ngakan pao pas saor ben abhuka, teppa` puasa ramadhan. Ye ontongnga ta` arapa tabu`na. malah para` bhan are jaeriya ngakan pao enga` reng ngidam. Sampe` jeriya maste nyadiyaaghi palappa lengkap kacang se biasana dhaddhi khas mun arojhakan reng madura. Kenangan riya pas ramadhan e pondhukka abe` dhibi`. Nyamana santre paleng senneng ngakan abharang ye carana ben arojhak.


Ngaluaraghi osaha dhari kennengan se lok nyaman akadhi ngalamen karoghien lakaran lok ghampang elebhedhin tretan. bannyak hal se kodhu e addheppbhin dhari masalah ka'dhinto jyah. Pan saponapan osaha se kodhuna sampeyan jyah oladhin ban sampeyan neka tengale pole manabi ghaduwan bisnis se eka'dhimmah sampeyan neka lok bisa agulih sama sakaleh. Nengale kabadha'an bisnis ban alurrah salanjhanga bhakto sopajha sampeyan oneng kadhinapah carannah bisa kaloar dhari lengkaren jareah se bisa nyebab aghin kondisinnah neka bisa kadaddhian. lajuh sampeyan onenge jughan, sistem bisnis se lebbhi sae ka'adha'eng jyah jha' keng coman e tengale dhari pengghir matah bisaos, namong sadhajana bisa oladhin dhari pan saponapan bherna.


Kita sadhaja dhujen sareng sayur bayem bunten ghi ? Manabi engghi, padha sareng kulah berarti. Neng compo' neka ebhu sleloh nebey sayur Bayem campor jagung manes. San kulah perateaghin, tenyatah ngakan sayur Baye nekah bannyak kaontongannah bhagi kasehadan badhan manossah. Neng dhalem dhaun Bayem ka'dhinto badha kandungan vitamin A, C, E, O, kalsium, Serat ban Mgnesium sareng vitamen laennah. Dhari paneka, dhantos napah pole. Manabi cakancah sadhaja ampon abit lok adha'ar bayem, toreh adha'ar samangken, olle ajek ramah sareng ebhu ka pasar otaba bharung ghebey melleh paneka. reggennah mode sarah paleng ghen sa ebhu sa eket. manabi terro nanem dhik olle jughan kok.


Terro nangessah rassannah manabi la ampon ngalamen karoghien rajeh bhakto ghaduwan osaha se pertama kalennah jyah. Lok pang ghampang ghellun tretan, paste bedeh rintangannah se eka''dhimmah lok sadhajana oreng bisa ngatao aghin kabadha'an jareya. Lakaran kulah lok toman ghellem manabi e pakon ambhu ghebey nyelenin osaha jyah. Sebhab manorot kulah ghi, sadhajana neka ampon la e ator ban sadhajana jareya lakaran la ampon eokor sareng sakobesah. Daddhi manabi sampeyan ngalamen karoghien, dhari pengalaman kulah dhibi' se parlo e pabeccek hubungannah sampeyan sareng sakobesah tor kaloargha. Lajuh dha' neka molaen pole daddhi oreng se lebbhi sae pole ka adha'eng pabennyak sedekannah se epakaloar jha' penampek ka pasapah.


Mon oreng terro koros kaden artis korea andik bhedhen sehat ben langsing deiyeh juwah lakar benne keng ngakan se diddhik tok, tapeh ngelakoneh olahraga ben areh. Oreng se bisa andik bhedhen genteng riyah tentonah lok toman males aras-arasen eyajek olahraga. Polanah mon terro andik bhedhen se langsing ben sehat riyah lok bisa deri ngakan kakanan se ekorangen tok tapeh kodhu imbang bik olahraganah. Kodhu engak kiyah mon olahraga riyah bisa ngebey oreng awet ngodeh ben ketelak segger ben areh. Sereng olahraga kiyah bisa megenteng dek prassaan deddhi senneg ben tenang. Mangkanah mayuh cah-knacah jegik bennyak alesan pole mon eyajeh olahraga langsung le mangkat.


Setiya reya korla cakang mokka' internet otaba enda' ajhar apa'a bhai bisa dhaddhi argha otaba kakanan se ekasennengnge oreng. Contona ghu'-ghangghu' otaba kakanan se ekaghabay dari buwa otaba tombuwan se sabellunna ta' tao eghabayya apa bisa karaddhu ka oreng. Korma se larang ban malarat namen se abuwa'a bisa aghabay dari ranti Oreng tani se atani ranti mon la moda kadhang tabuwang, rogi ban rantina tabuwang otaba ebaghi sape. Saongghunna ranti bisa eghabay manisan otaba Korma Ranti. ghun bacca pabherse kella pamassa' maso aeng ghula pas jhemmur dhaddhinna para' pada'a maso korma. Ejhuwal bisa, otaba eghabay ghu'-ghangghu' bisa ban manfaatdha raja. etembhang tabuwang dhala bucco' kan eman. ango' eghabayya Korma Ranti.


Manabih sampeyan onengeh Du taon terakhir neka kennengan wisata la apon a totop amargha badhanna Corona. Jhaman ghi' dha'adha'eng Corona nekanlakar le jhaman se ce' mlarattah ongghu amargha. Kagiadhen kaula sareng kaloarga ghi ce' monotonnah Sarah ruah. kemmah pole bhik nyandengi oreng se sakek. Pokok Mon engak jyah duh chek leburrah rapah. Kabiasaan Bhakto neng roma Bein teppak preien Corona neka bannyak tedung, Ngakan, ban lan jhalan nompak mobil. Pokok sakerannah oreng Roma Lok stress kalaban badhannah musibah SE anempaaghi ka sadhajannah ommat. Nah, kadhinapah carannah maghabay kagiadhen se lebbhi produktif e Bhakto genteng neka. Cara pertama, bahan lagguh ajeg aolahraga sadhajannah kaloarga, ngodi'in speaker ghabay a senam Lok arapah. Se kaduwa' bisa mukka' penghaselan dhari awal juwel lebhat internet. Paneka sampeyan bisa ngasellen pesse ban pole pastenah oreng males kaloar Roma. Kagiadhen se katello' sampeyan bisa, ngasah skill otabah hobi se bisa ngasellaghin banndaddhi personal branding. Kagiadhen se terakhir, pa bannyak areng sareng kaloarga kalaban terro tentrmah odhi' sopaja sajhen semmak ban rokon.


Bennyak oreng se lok endek olaan kakanan se bahan dhesarrah deri jhukok . Padahal jhukok andik cek bennyak eng manfaat ghebey kasehaten. Bahan kakanan riah cek pentingah ben e bhutoaghi abek. Mon seseoreng lok endek dek jhukok, bisa e kengak'en jhek macemmah jhukok ajiah bennyak. Se deemmah lok endek eng dek jhukok, mesteh bedeh sittong otabeh duwek macem se bisa cocok dek jhilenah. Selaen jiah, sakeng bennyak eng macemmah jhukok ghellek, bedeh bennyak sak-massak neng seluruh dhunnyah se ngangghuy jhukok. Make seseoreng cek endek'eng dek jhukok, tak kerah mon ajiah bisa ngerassaen kabbhi sak-massak'an jiah. Tebhenah variasi kakanannah bennyak sarah. Jhukok kiah ghempang e temoen. Mon massak'ah jhukok, lok parloh u-jheu nyareh, kecuali beberempah jenis se lakar agak melarat e sareh.


Bukit Jheddih se bada e bhangkalan ru'-jerru'en se artena jhau dari kottha dhaddhi kennengnganna jar-kalaenjar se ramme tape engko' dhibi' ta' entarra. Polana engko' ta' senneng sakale polana mon enca'en engko' padana maso reng bini' kalabuwan se edhinaaghi lakena polana Bukit Jheddih reya bukit se asalla tambhang bato kapor. Bukit se ekala' batona ban ekale batona mare jiya abakto la eyangghep ta' bisa aberri' hasel edhinaaghi. Keng etembhang etorot ango' ekaghabayya kennengan jar-kalenjar polana bisa eyakoe ban eyalem kennengngan reya dhaddhi endha sanajjan saongghunna padana ban randha se ekala' ana' dalem tabu'en. Kennengngan reya ramme ban engko' banne aba' jhuba'aghi areya ma'le kita bisa mele kennengngan Jar-kalenjar.


Olahraga arung jeram ye riya olahraga aeng rekreasi se angghuy parao karet ghebey nyosore sungai se endi` arus dherres e salanjhangnga songai. Olahaga riya sakalompok an biasana. maseh abesenna pera` neng sennengan, tape oreng sateya kreatif aghunaaghi kasennengan dhaddhi olahraga. Arungn jeram kiya kodhu endi` mental se kuat ben ta` tako`an. Ben kiya orengnga se bisa arennang kiya paleng enje`. Panengnga mun bede pa apa e aros songai se santak kodhu pasrah, maseh bede pelampungnga. Salaen pera` e angghuy ghebey olahraga, aslina abe` dhibi` bisa maelang stres, paningnga salaen agerrak abe`na, bisa ngabes pemandangan se ejhu ben seggher neng alam.


Selaen fasilitas maenan, kennengan riah kiah nyediaaghi fasilitas kegiaten olahraga aeng, akadik selancar, snorkeling, ben diving. E dinnak pengunjung bisa nikmatin keindahan bebe tasek eng se cek raddhinah bik amparan terumbu karang se mempesona ben bennyak macem jhukok se arenang e sekitarreh. Kennengan riah kiah nyediaaghi fasilitas penginapan se nyaman ben bherse, bik bennyak tipe kamar se bisa e pele sesuai kabhutoan masing-masing pengunjung. E dinnak pengunjung bisa nikmatin suasana se tenang ben naong, sambih nikmatin raddhinah alam se luar biasa. Kennengan riah cek cocokkeh dheddhih destinasi wisata ghebey sapah bhein se terro nikmatin keindahan alam se raddhin ben ngelangaghi rassah lessoh deri aktivitas reh-seareh.


Syiah ngaghunhe are raja paleng raja, alebbi'i kaaghungan are raja Idul Fitrih otaba tellasan petra dan Idul Adha. Are raja rowa pas esebbhut kalaban Idul Ghadir (are raja ghadir). Kadhaddhiyan ghadir dhaddhi bakto se andi' sejarah se paleng argha kaangghuy syiah. Menorot Ulama' Syiah, Idul Ghadir reya are bakto Nabi Shallallahu alaihi wa Sallam mele Ali bin Abi Thalib dhaddhi Khalifah se aghante Rasulullah shallallahu ‘alaihi wa Sallam. Mereka ngako jha' Jibril toron ngatoraghi wahyu da' ka Nabi shallallahu ‘alaihi wa sallam kaangghuy nodhu Ali bin Abi Thalib radhiyallahu ‘anhu dhaddhi khalifah. Kaangghuy madapa' aqidah reya, para tokoh Syiah noles bannya' buku se mapaddhang fadhilah are ghadir. Tape kita se Islam jha' pas ro'-noro' ka kaparcajaanna oreng Syiah la ya.


Liburen sakancaan lakar seru ben asik. Tapeh biasanah mon liburen sakancaan, moso reng tuah ghun e berrik pesse jhejen sakunik. Mangkanah koddhu a henat sarah. Ariyah tips makle liburen sakancaan bisa sajen hemat. Sittong, nyareh tiket promoan. Nyareh tiket se diskon ben promo jheu areh biasanah bisah olle se cek modenah. Budget tijet riyah biasanah paleng rajeh, apapole mon liburen ka beda pulau se kodhu nompak pesawat. Makle hemat, melle ben nyareh tiket se ghik promo. Se kaduwe, nyareh penginapan se de-mode. Biasanah benyak hotel-hotel melati se arghenah mabe sarah. Sakamar bisah e katelloen ben ka empaen. Ariyah bisah ghebey budget liburen sajen kenik.


Ghebey reng-oreng se dhujen dek kakanan Korea, pasteh le lok asing bik kakanan khas se nyamanah tteokbokki. Kakanan ringan se e ghebey deri tepong bherres ajiah e lappaen saos gochujang peddhis jiah cek cocokkeh e kakan teppak negghu drama Korea otabeh sekadar tai-nyantai bik keluarga. Popularitasseh tteokbokki ngeluas sampe luar negeri polanah ampo meddhul neng adegan-adegan drama Korea. Tekstureh tteokbokki kenyel ben rassanah gurih, manes ben peddhis se eciptaaghi deri saos gochujangah. Selaen jiah, biasanah ngakan tteokbokki kiah e palengkap bik essean telor massak, kerak'an bhebeng pring, sampe bur-taburen keju ghebey nambaen cita rassanah. Tteokbokki e kenal dheddhih kakanan nostalgia se bennyak kenangan masa lambek ghebey sapah bhein se ngakan.


Mon kake melle hape Apple. Kake cora' kodhu nambhu melle hape laen. Apple arowa hape se batrena lekkas tada'. Kake mon andi' hape laen, bisa eyangghuy masambhung wifi neng hape Apple. Mon ngangghuy data biyasa, arowa biyasana lakar legghis tada'. Mon terro serra'a lakar kodhu melle hape laen jiya. Nyare hape se lakar kowat battrena. Kadhang oreng melle hape Apple kan karo ghabay ya'-gaya'an. Gaya ma'le ekoca' settong kanca bi' kancana se bannya' ngangghuy Iphone. Aba'en arassa ta' gaol mon ngangghuy hape laen. Kadhang sampe' ecokoco bi' kancana polana ta' ngangghuy hape laen. Mon oreng ta' andi' epadayya ban ta' kowat ngedingaghi cacana kancana, arowa kadhang maksa emma'en amerri' pesse ban nges-tatanges marghana bannya' kancana andi' hape ganteng ban dhibi'en terro pada'a.


Manabi teppak lan jalan ke Madureh, selaen entar wisata lok sae rassanah mun lok entar dek ka rung-berung kakanan se asli madureh. Sala settong restoran se terkenal neng Madureh riah Rumah Makan Madurame. Ade' salanah manabi entar ke restoran riah se bedeh neng jelen Halim Perdana Kusuma, Bangkalan. Manabi bedeh teretan nyambih beleh, kenengan nikah paleng salpa eng. Polanah RM Madurame andik kennengan se lebar ben rajeh. Selaen kennengah se lebar, restoran nikah andik benyak kakanan se bisa e pessen tretan sedejeh. Mangkanah lok kerah kastah, manabi teretan sedejeh entar dek ka RM Madurame. Selaen bisa messeneng beleh ben bisa mekenyang dek tabuk.


Manabi a pede otabah olahraga ka'dhinto lakaran ghampang elakoneh sareng sapah bein tor kadhinapah arannah olahraga jareya bisa e aplikasi aghin. Olahraga se paleng ghampang manorot kulah banselama neka kulah lakoneh engghi jareya a sepeda. Sebab a sepeda sala settong hal se bis e lakoeh sambih ngarefresh pekkeran se eka'dhimmah ghaduwan bannyak manfaat tarotamannah ghabay ka masa pertubhuannah nak kanak se e ka'dhimmah neka bisa maghabay sampeyan matengghi tor bisa maghabay sampeyan ghaduwanbadhanse baghus. Namong, a sepedaan jareya lok kengen bhagi oreng se ghaduwan badhan se koros se e ka' dhimmah neka bisa maobber kalori ban tenaga saenggha lok bisa malempo, namong mala tamba sajhen koros.


Mon cang ebhu neka saghala macemmah eletronik tarotamah mesen cuci se paleng sae jareya merek LG, tapeh manabi ca'en kulah se paleng sae ghi Samsung. Kaduwannah lakar la ghaduwan regghe pasar se asaeng, namon badha kalebbhian ban kakorangan bhi' dhibi' edeng dhari maseng-maseng merek paneka. Kulah senneng sareng merek Samsung sebab interiorrah ban modellah ghanteng lajuh hemat ka energi ban listrik tor bisa e paste aghin awet sebab Samsung ryah la e cap beccek jaruah. Nangeng manabi ebhu lebbhi senneng ka LG sebab manabi pekkeran ebhu jyah bharang lambannah lakar la Lg. Ban nengale dhari bharang neng roma lakar molaen lamba' alat elektonikkah LG sadhaja.


Teppak eng jiah Isa le parak putus asa nyareh lakoh. Ajiah lok nyangka jhek lulus leghis lok ngebey abek eng alakoh lebbi cepet. Sala tuntutan keluarga ngebey ajiah tertekan. Selaen kondisi ekonomi keluarganah se teppak lok bhagus, tan tretannah Isa kiah neken bik, "Dulih le alakoh. Hedeh kan lulusan sarjana. Masak iyeh lok dhik alakoh. Sala lulus le cepet, kodhunah alakoh cepet kiah." Isa ngerteh jhek ajiah sebagai anak pertama ben se pertama kiah ajher sampe perguruan tegghi, kodhu dhulih merrik pesse dek keluarganah ben ngebhentoh perekonomian. Ternyata usaha ben dhuwenah Isa lok percuma, ajiah alakoh andik posisi nyaman neng kantor pusat sala sittong FMCG neng Jakarta.


Bulan molod reya se eyangghep socce amargha rabuna oreng paleng socce ka dhunnya, bulan kaangghuy maemot otaba ngemodhi are bhabharepon Ghuste Kanjeng Nabi Muhammad. SAW. Oreng Islam neng Indonesia bhakal asholawat kantos sabulan eppol, salaenna asholawat biyasana pas ngemodhi para bangaseppo se la adhingghal dhunnya otaba nyalametdhi bhaji', tape mon e Madhura bisa sampe' 3 bulan te ghante e tong-settong roma. Leburra salaen bhunga atas bhabharepon Rasulullah SAW kalaban asadaka dha'aran oreng Madhura ta' enda' kala. Addhu teng-gantengan essena bherkat se ebaghiya ka tatanggha. Keng sajan kabudi bherkat sajan ani, bada se aberri' aeng Aqua sagalon, pesse atosan, ebbak raja, ban salaenna.


Bannya` careta mun odi` e paghunungan. lambe` bede tang kanca engko` se bengkona semma` ka ghunung, nyamana ghunung B29 e daerah Lomajhang. jeriya la biasa odi`na, ye dari kene` la edissa` bengkona. Biasa ben udarana se cellep. ta` lagghu apapole. Ye la biasa bhai, justru jeriya ta` biasa odi` neng daerah se panas, misalla e paseser. Jhet bhidhena ye begh sara mun nyare swalayan otabe toko raja. Kodhu ka kotta ghellu mun le melliya. Biasana saminggu sakale otabe duwe` minggu sakale. Kan ye jhauh. Tape ca`na jeriya odi` semma` e ghunung riya pemandangan alamma bhagus. Tape mun masalah aeng ye kodhu begh hemat, panengnga mun e ghunung aeng somorra ta` ghampang enga` odi` e daerah se lebbih babah.


Kakanan ceppet saji  riyah jenis kakanan se e e kenal ghempang e saji aghi, praktis, ben e ola secara sederhana. Kakanan riyah aropah kakanan se jhuko' se e bhungkos, mie, ben en-laennah. Tapeh taoh nje', dampak deri kakanan riyah? bennya' oreng se ghita' taoh dampak en deri kakanan ceppet saji riyah. Sala sittung penyaket se e sebeb aghi kakanan riyah penyaket jantung. Penyakit riyah bisah e sebeb aghi kakanan ceppet saji polanah kakanan riyah ngandung lemak jenuh. Lemak riyah bisah nyompet salurnah pembuluh arteri se nyebeb aghi kolesterol deddih tenggih. Deddih oreng se ngakan kakanan ceppet saji 4 kaleh delem samingguh 80 % aresiko ngalamih kematean akibat sake' jantung. Mangkanah, kakanan riyah koduh e hindareh otabeh korangih . Ghebey manyaimbang, bheden koduh ngonsumsi sayuren ben vitamin se cokop ghebey alabhen zat-zat se arosak ka bheden.


Gejala umummah se biasa e rassaen teppak e kennengen cedera to'ot jiah bere ben kaku, ra mera, kondisinah lemah ben lok stabil, lok bisa ngelorosaghi to'ot, ben mon e paksah agerak biasanah amonyeh. Mon hedeh nemmoen seseoreng se ngalamen cedera to'ot otabeh hedeh dhibik se ngalamen, maka hedeh kodhu ngelakonen bennyak macem tindakan pertolongan pertama. E kutip deri Better Health, bedeh beberempah langkah penanganan pertama cedera to'ot. Pertama jiah dhulih peambu aktivitas fisik se ngelibataghi kinerja to'ot. Keduek, istirahataghi sendi. Ketellok, korangen rassah sakek bik ngelakonen kompres aeng cellep. Keempak, perban to'ot pekuat. Kelemak, sabek tapeh tegghiaghi sokoh se cedera. Keenem, hindarin alkohol polanah bisa micu pendarahan ben pembengkakan. Terakhir, hindarin mecet sendi polanah bisa ngedorong pendarahan ben pembengkakan.


Mamak riyah lok alakoh deddhinah reh-seareh mamak keng ajhegeh ben ngoros romanah anak ben lakenah. Tapeh mamak terro andik pesse dibik, mangkanah mamak setiyah sereng nengguh youtube gebey nyareh resep kakanan se bisa ejhuwel deri roma. Kebetulan riyah tang roma semmak bik sekolaan nak-kanak SD se rammeh mored. Neng kassah kiyah bedeh kantinnah dibik, tapeh kantin jiyah kiyah neremah tetepan jhejhen deri luar, tang mamak kareppeh metorok jhejhen dek kassah gebey ejhuwelagih. Aherrah tang mamak ngebey es lilin se bennyak esennengen nak-kanak kennek, es lilin jiyah rassanah coklat, kavcang ijo ben nanas. Tang mamak nyabek es lilin jiyah segemek megghik. Selaen jiyah mamak nyabek kiyah martabak mie segemek meggik kiyah.


Ca eng oreng angu'an mukka berung kakanan engak ajem guring tembeng mukka berung kopi otabeh kafe. Polanah mun mukka berungah kopi ollenah lok seberempah. Oreng benyak'an ken lakoh don-candonan e berung tembeng melenah. Tapeh, mun mukka berungah ajem guring benyak ollenah polanah oreng ben arenah ngakan. Deddhi lebih benyaan ollenah pessenah mukka berungah ajem etembeng berungah kopi. Ken mun e ker-pekker pole, alakoh jiah senyaman norok aghi nyamanah ateh. Etembeng e paksaaghi anguan kalak nyamanah beih. Ketembeng se lok mukka pah-apah otabeh lok andik usaha pah-apah anguan la mukka sala settong senyamanah ateh. Deddhi dek nak-kanak ngudeh mayuh la alakoh kelaben senengah ateh ken se sae.


Sayur lebbi bhegus mon e kakan langsung tanpa e massak. Sayor se e lalap biasanah dhedi lebbi seggher derpada sayor se ghik alebedhin proses e massak ghelun. Lakar tak kabhi sayor bisa e kakan langsung, sabegian sayor kodhu e massak makle bisa e kakan. Tapeh sayor tak olle benyak ghellu alebedhin proses a massak se benyak ghellun. Apaloge sayor se e panasin pole. Manasin sayor pole bisah aghebey sayor tak andik vitamin ben dhedhi mengandung zat karsinogenik se bahaya ghebey bheden. e lansir dheri Healthline, mon kita manasin sayor pole bisa aghebey kandungan vitamin delem sayor a korang sarah, dhedi beden se harussah olle asupan vitamin mon ngakan sayor, dhedhi tak olle maske la ngakan sayor.


Ca'na reng oreng bannya' se ngoca' de' ade'na gi' bhuru bedena online nan, ye jhe' melle bharang edissa' panengnga tako' ta' pade ben aslina. Bannya' korangnga. Tape pas tambeh majhu, akhirra bede aplikasi bhalanjha sateya mun abhalanjha'a online nyaman, bede komentarra se la melle bharangnga, apa ye korang ben ta' pade bi' aslina, otabe malah bharangnga bhagus. Dhaddhi la bisa eparcaje kiya sateya. Dhaddhi kodhu penter ben laten nyare tokona tong settong se bhagus. Nyaman pole mun mellena lebat aplikasi online, bede gratis ongkossa. Sela ruwa ye regghena mode etambeh gratis ongkos, nyaman kan. Pera' toju' e bengko la olle bharang bhagus.


Kabit lambek engkok cek terronah andik kamera. Engkok riah cek lebureh dek fotografi. Keng polanah engkok lok andik kamera, tebhenah semmoh bhingong deemmah se nyaluraghinah hobi. Benne masalah apanah, tapeh mon kamera HP jiah lok bisa memadai. Apah pole mon kamera HP nah terbatas, misallah akadik tang kamera HP se lok andik fitur profesional. Alias engkok lok bisa ngatur antara ISO, Shutter Speed, ben en laenah. Tebhenah sabbhen engkok alakoh, engkok le mekkeren keadek degghik geji jiah se sabek'eh kammah. Maksud e sabek jiah, e ghebey melleh apah. Tang katerroan jiah bedeh HP, laptop, ben sittong terjemahan Qur'an se e terbitaghi Penguin Classics.


Kake mon terro lempoa, jha' neng-enneng malolo neng romana. Maske neng-enneng kadhang mon bannya' ngakan pada lempo keya. Keng bagi kake se lakar arassa ta' bisa lempo, kake bisa entar ka kennengngan ngegym. Neng dissa kake bisa ngangka' besse se la bada okoranna kabbhi. Molae dari maraja' dada, lengngen, soko, ban tengnga pada bisa. Kake bisa ngangka' besse molae dari se okoran kene' sampe' ka okoran se paleng berra'. Tape biyasana mon da'-kaada'en se amaen, kake bisa emolae dari ngangka' besse se ghun bisa maraja lengngen ghallu. Terros marena lengngen pas ka dada. Pas marena monla raja, kake bisa maen dimma'a bhai neng kennengngan gym jiya.


Kake mon melle hape, epandheng dari dimmana? Polana seteya kan bannya' oreng melle hape polana kamerana ganteng. Mon kerana epandheng dari kamerana, arapa ma' ta' melle kamera bhai ma'le kabhutowanna salpa'? Dari kadhaddhiyan senga' jiya, kadhang oreng korla melle hape ban ta' ajhelling jha' ghunana areya ghabay apa. Pada ta' sala maske melle hape ejhelling dari raja kamerana. Pola kake lakar melle hape ajiya lakar bhutona bannya'an neng kamera. Mon laenna ghun karo ghabay na'-ghenna'. Tape monla bannya' pessena, maske melleya hape ban kamerana ya ta' rapa keya. Ta' la mon kake lakar ta' andi' pesse ban bhuto hape, ya melle se biyasa bhai. Ta' osa nyare kabhutowan se laen, se kadhang ta' kake terroe.


Badhana games favorit se ekamaksod kulah jareya akadhi ML otaba free fire neka melanah badhanah oreng se cek sennengah nengale badhana perkembangan teknologi se sajhen kannak neka sajhen maju ban la ampon nga virusin ka sadhajana kalangan. Lok coman ka reng rajeh lekkah makeh nak kanak samangken ampon la e kennengen virussah ban anke duh cek bahayanah manorot kulah ghi. addhi pangarebbeh ka sadhajana reng seppo neka kodhu peraten aghin kabadha'annah hp se la ampon kasebber neka ban kodhuna ampeyan sadhaja bik tengateh bisaos melanah jareya bisa nyebab aghin kecandhuan a maen hp bhagi nak kanak an lok pron ajher ban bhejeng asekolah mangken.


Ekskul salaen basket ghi bedeh voli, se eka'dhimmah eksul paneka e laksana aghin kalabhan nyalor aghin hobi ban bakat siswa se senneng neng bhagiannah Voli. A maen voli jareah tantonah lok bisa manabi kedibi'an kodhu bedeh bherengah ban lakar se groubhan jaruah mon a maen. Maseng-maseng group labhanan neka bedeh 6 oreng se eka' dhimmah bedeh kennengannah bhi' dhibi' edheng ghebey nyerrang labhen. Sala settong manfaaddeh volli engghi ka'dhinto bisa matengghi beden kalabhan segghut ca' lonca'an jaruah. Ban pole neka bisa mabenthuk bedennah manossah sebab dhari cemmessan neka se butoh tenaga. Manabi sampeyan ghaduwan hobi amaen volli jha' songkan anabi a latean sareng ca kancah neng sekolaan.


Jar-kalenjar paleng ta' bisa kaloppae reya bakto jar-kalenjar abhareng reng bini' se ekaleburin. Ta' osa berri' pesse otaba jhajahan se larang. Reng bine' reya cokop pabhunga kalaban ajhalan wa'-duwa'an. Contona engko' sabbhan segghut nyambi pacar ka Bukit Bruko se bada e Dhisa Bajhang Kecamatan Pakong Kabupaten Pamekasan. se Paleng ta' bisa loppa bakto bada Eyattas Brukoh mandheng saba se abarna bhiru daun se ghi' atotop ebbhun rassana ta' bisa ekaloppae sampe' bila'a bhai. apa pole kennenganna majar moda ban kennenganna parker leggha. Bruko reya Bukit kenne' se bhaghus ghabay nyempen bakto carpacaran. Aherra setiya mon ngeding Bukit Brukoh enga' bakto lako wa'-duwa'an maso bini.


Senneng noles molae dari akuliah tang tolesan partama areya Pokeddhan (artikel) se ekerem ka Qureta.com ban dhala bisa dhaddhi se paleng populer. sennengnga tada' pada ban segghut ngerem tolesan ka Qureta. Sampe' setiya engko' pagghun noles cem-macemma tolesan tape aghunaaghi bhasa Madhura ekerem ka Majalah Jokotole hosos bhasa Madhura. Tolesan Partama reya Careta Panda' (Carpan) mare jiya Selera (Biografi Tokoh) Royyan Julian, pas se terbi' bulan Desember 2022 Sae Eber (kuliner) asli Madhura iya areya Potho Proppo. Aslinna engko' senneng noles Pokeddhan polana bisa ngangka' bhar-kabahar otaba kadhaddhiyan se bada e magharsare ban etambai kalaban osol otaba carana ngadhebbhi saenggha bisa abhanto maenga' oreng kalaban Pokeddhen se etoles. Apa pole etambai teori-teori sosial paste Pokeddhan se etoles bhkal lebur ban bada ghunana ka magharsare.


Kulah bhakal merrinnah bhele ka panjennengan se ghaduwan laptop jareah kodhu ajhaga sebab neka bharang se larang. Manabi ca'en kulah mon ngobange jareah lakar tengale ghellun merekkah ban modellah kadhi ponapa. Samangken neka bannyak laptop jadul ban aneka lok bisa nga vidoe ban nga zoom akadhi jhaman samangken neka. Lok toman bedeh oreng jhaman lambannah ngangghuy laptop mon asekolah. Tak keng setyaan ruah oreng ngangghuy latop ban ka man kamman neka pastennah bhutoh bharang jareya. Lok sadhajana oreng tapeh ghaduwan neka. Dadhina lakar lok bisa bedeh reng settong se bisa melleh. Paste bheng sombheng manabi kulah e pakon melleh jyah.


Laptop Asus Vivobook Pro 16X riah andik keyboard se okorannah pol 19.05 mm. Saatteh nyapah ErgoSense, ben selamat tinggal dek keyboard laptop se sellak! Luas per cek pecek an 19,05 mm okoran pol padeh bik keyboard dekstop, tebhenah hedeh bisa ngerjaaghi kelakoannah hedeh bik kenyamanan ben akurasi ngetik se luar biasa. Permukaan cek pecek eng keyboard riah e ghebey cekung 0,2 mm e rancang male sesuai bik bentuk ujung gherighik eng hedeh. Indentasi alos e ghebey tengateh ghebey rassah nyaman keng pagghun presisi, tebhenah gherighik eng hedeh secara lembuk e pandu dek titik kontak se ideal bik cek pecek eng jiah.


Da' ka ca-kanca se dhujan ka rojhak rassana wajib arassae Ro'-ero' se bada e Jl.Mutiara Kabupaten Sampang. Nyamana Ro'-ero' Bu' Siseh se la bannya' oreng Sampang tao. Ro'-ero' reya Rojhak buwa keng bada se bhidha. Mon Rojhak biyasana ekocek, Rojhak reya pettessa la dhaddhi kowa ban lebbi ceppet etaneng etembhang Rojhak kocek se parlo bakto bak abit. Ro'-ero' kodhu ngangghuy sendo' mon ngakana polana pettessa encer sara. arghana moda molae Rp.8000 la olle maso krepe' tette se eremmekkaghi neng Ro'-ero'en. Mon senneng peddhi coma nyaman ngabala, dagghi' eberri' cengi se cengina ghella' aropaaghi cengi ghuring se lemma' sara. banne coma cabbhi se ekocek. cengina pada bada plappanna.


Neng taon 2022, perusahaan dari London aghabay hape anyaran se anyama Nothing Phone. Nothing Phone areya hape se egharap lakar casingnga rowa nyaradang mapaddhang messen dalemma. Casing arowa ekaghabay dari bharang-bharang kas-rakas. Banne ghun jiya, NP areya bada dhamarra se abento' mapadaaghi ka bento'en hapena. Dhamar ajiya amana lampu led se bada neng sakaleng-lengnga kamerana, paddhu kanan attas, ban neng tengnga keya se abento' bungkol ban sagharis bi' lobang eccessenna. Korang lebbi bada 900 dhamar LED se bannya' ghunana. Sala settong ghabay tandha dhing bada oreng nelpon, narema sms, ban dhing tareppa'en ngecces. Keng cora' dhing neng Indonesia ghita; kalowar bharang senga' jiya. Se bada ghun hape biyasa se ta' nyaradang, tape la bada dhamarra keya neng budina se ra-kera ghunana pada bi' Nothing Phone ajiya.


Salah settong dhari Bannyak Villa se badah neng Pacet, kaula rekomen Villa Pacuan se Toman kaulah sentaren. Villa otaba resort bangunannah Lok pateh rajeh ruah. Biasannah ekaghabay kagiadhan nak kanak kampus roah otaba acara kaloarga. Semmak sareng Kebbhin Petik Buah ban coma settong bangonan e dhalam settong villa neka. anapah koduh ejellas aghin, amargha kaben yak an e kad'dhinto settong villa neka bannyak bangonannah lebih dhari settong.  badha 1 roangan ghabay roangan acara. 1 area kolam se rajeh ban1 lapangan. Reggennah standart seh manorot kaula. Manabi acara kampus neka saketar 2 jutaan selama dua Areh di malem. cokop mode napah pole sateap kamarrah neka ampon badha ranjang, lomare ban jeddhing epon. Daddhi lok parlo ngantri. neng pacet sobhung ac ghi amargha suhu udarannah la ampon clelep sarah.


E bhakto tellasen re rajeh , kaula sareng taretan kaula neka abadhi tapay plotan pote. Molaen 3 areh sabelummah tellasen kaula la ampon abadhi sareng Mbak e compo'. Tapay Plotan neka biasannah badha neng acara rajeh ban jarang oreng a ghabay. Bahan epon cokop plotan sareng ragih tapay bisaos. bhakto neka kaula emot manabi e kaghabay e areh Senen. Nah, lastarennah neka san la ampon ekaghabay, tapay jariya langsong e pamasok neng dhalam baddha se tertotop ban e sabha' neng kennengan se suhu ruang bisaos. Sebab takok lok daddhi. Bhakto paneka ekaghabay e areh Senen berarti bisa daddhi neng areh Kamis. Dhaddinah, teppak tellasen neng areh Jumat, tapay paneka bisa daddhi palengghien para tamoy se a silaturahmi.


Mon hedhe terro dheddhih atlet tapeh takok masa depannah lok kejamin marghenah adek penghasilen tetep, jhek kebeter. Hedeh kodhu pagghun fokus bik impiannah dheddhih atlet. Bennyak sarah bhukteh ceretah sukses para atlet se bisa dheddhih bahan pertimbangannah hedeh ghebey dhulih terjun dek profesi jiah, nyaranaghi kakak, alek, otabeh anak eng kita dhibik male lanjut fokus dek bidang olahraga. Dheddhih atlet jiah bisa ngebey hedeh terkenal. Polanah dheddhih atlet se andik prestasi, kesempaten ghebey hedeh otabeh keluarganah hedeh dheddhih terkenal cek rajenah. Bisa masok majalah, website, tivi, e bahas molaen deri berung kopi sampe istana neghereh. Mesteh reng oreng se semmak norok bangga mon sittong saat degghik hedeh otabeh keluarganah hedeh bisa asalaman langsung bik presiden otabeh tokoh terkenal dhunnyah laennah polanah olahraga, yeh kan?


Ngerajut ajiah sittong carah se andik manfaat ghebey mekanisme koping se bisa nyediaaghi bennyak manfaat dek sapah bhein se ngelakonen. Ariah sittong bentuk deri ekspresi kreatif se bisa ngebey seseoreng ngefokusaghi perhatiannah dek tugasseh, e dimmah hal riah bisa ngebhento ngorangen stres ben kecemasen. Selaen efek terapetik, ngerajut kiah sittong hobi se produktif se bisa e nikmatin bik reng-oreng adek betesan omor ben adek betesan kemampuan. Sittong manfaat paleng signifikan e delem ngerajut ghebey mekanisme koping ajiah e teppak seseoreng nyabek fokusseh neng sittong begien rajuten. Ariah bisa aghunah sarah ghebey reng-oreng se teppak dhep-addhepen bik rassah cemas otaben stres, ben ariah bisa ngebey mereka ngedistrak abeng eng dhibik deri pekkeran-pekkeran ben emosi-emosi se negatif.


Jhuko' ennus sampe' setiya pagghun ta' enda'. magghi mon ngakan la ta' ngota enga' ghi' kenni'en tape mon arassae pagghun cora' tada' rassana sakale. kadhang ngamok mon emma' melle ennus polana engko' ta' enda' pas arghana lebbi larang etembhang jhuko' se laen. Etembhang ngakan ngangghuy jhuko' ennus ango'an ngakana maso tempe ghuring plappa bhabang pote. Haddo jiya rassana kobassa sara apa pole nase'en anga' pas eraobhi buja cabbhi sacokopbha. Ennus reya ani mon ca'en engko' polana sakabbhinna jhuko' tase' ban kerrang engko' senneng tape ennus me' ce' ta' enda'en, polana rassana ta' egharassa banni polana bajhi' ka barnana kowa se celleng. tape ta' rapa bannya'an dhujanna etembhang se ta' enda'.


Selaen jiah, mon hedeh tipe oreng se lok endek repot, kamera digital riah le cocok sarah bik kepribadiannah hedeh. Ajiah ghempang e ghibeh dek man kamman. Kamera digital riah andik okoran se cem macem, molaen deri se kennek okoran telapak tanang se rajeh kadik DSLR. Ajiah dheddhih sittong kelebbiyen deri kamera digital teppak travelling otabeh len jhelen polanah bisa mele sesuai ghebey e pamasok dek kantong. Apah pole mon hedeh teppak bedeh neng momen se cepet ben kodhu legghis mettek kamera, hedeh mesteh lok parloh bit abit ngoperasiaghi kamera HP. Mangkanah kamera riah cocok ghebey hedeh se parloh sat set.


Kake mon terro nyamana alako dhaddhi oreng se ghun nilai kakanan. Kake ghun alako arassa kakanan pas berri' nilai. Apa kakanan jiya nyaman apa enja'. Kake bisa avideoaghi pas baghi ka oreng se bannya'en. Bisa lebat yutub, bisa kiya lebat siaran langsong neng ige otaba neng tiktok. Apa pola jhaman sateya la maju. Kake ghampang olle pesse dari ghun bisa rassae kakanan se ejhuwal oreng. Tape kake kodhu jhujhur merri' nilai. Keng bada keya se kodhu kake reya ta' jhujhur. Se dayya rowa biasana kake alako ghun esoro oreng. Kake epenta soro nilai kakanan ajiya mabang terro bannya'a pajuna. Monla bannya' pajuna, kake bisa epadateng pole otaba esoro oreng laen soro lako se pada apa se kake lakone neng jhuwalan laen.


Neng berita kemajuan teknologi neng neghara Asia neka se paleng jhago ghi badannah neng Jepang tor Chenah. Serah oreng se lok onenga neghara nea. Jepang se ngebey, chenah se ajuel kadhibeka arannah alurrah ghi wkwkw. Masak badha robot ngebey robot, mun aneka sakeng lok cangginah ghi sobhung paapannah. Manossah neka ampon la ngebey inovasi se jago lakaran ngebey robot se bisa ngebey robot. Dhari ka'dhinto la bisa sampeyan onenge manabi teknologi samangken bisa e jhangkau ka kammah bein bahkan neng loar neghara dhalam settong dhettrk bein. Nyepta aghin sosial media se bisa aberrik informasi tor berita terkini jughan paleng ghampanga.


Manabi reng lambhannah badha paapah pste jareya selalu nyangkok aghin sareng kabudhajaan se badha e ka'dhissah. Ngalakone tarian asal dhisannah ka'dinto manorot kulah sala settong cara ngarabad kabadha'an budhaja se badha neng Indonesia malar mogha ka'dhinto daddhi jhalan sopaja budhaja Indonesia riah bisa lestareh. Kabadha'an tarian tradisonal jareya bisa e laksana aghin teppak badha acara acara se rajeh se ngalibedhin budhajannah e dhisah. Akadhi acara sakral otaba acara rajeh laennah se maghabay oreng ban para tetanggha neka oneng jha' badha sambudhen tarian jareya Insyaallah bhakal e angghuy otaba e kangaghem ka sadhajana acara. Hal jareya jughan se maghabay kalestarian tettep a jhaga .


TV riyah mon lambek deddhi bereng wajib se kodhu andik neng roma polanah oreng ben areh pasteh negguh TV. Tapeh mon setiyah ngara abek bideh polanah TV riyah tetep kodhu bedeh neng romanah, tapeh lok esettel ben areh. Bennyak alasan oreng sajjhen males negguh TV ariyah p[olanah le andik HP. TV riyah pagghun lebur mon ejelling apapole mon oreng se pagghun senneng dek sinetron Indonesia pagghun esettel bedenah neng TV riyah. Tapeh mon neng HP polanah bedeh youtube, kabbhi hiburen kiyah beddeh neng HP. Oreng lebur negguh TV polanah layarrah rajeh dedhhi ketelak jelas ben lakar biasa bein deri abit nengguh TV.


Safira setiyah riyah bedeh kegiaten isrok mikroj neng sekolannah. Mangkanah jiyah setiyah riyah Safira neng sekolanah tadek pengajheren, moreddah kabbhi ben Safira dibik bik kancanah esoro ngangguy klambih busana muslim. Isrok mikroj riyah perayaan gebey meengak dek perjuangan Rasulullah saw perjhelenan israk ben mikraj Nabi Muhammad SAW se olle perentah sholat gebey ummat islam. Neng acara isrok  mikroj neng sekolanah Safira eawalleh bik acara sholat duha berjamaah teros mecah istighosah se epimpin ben gurunah teros tentoh bedeh ustadz se ceramah ben mored esoro ngerangkum esse ceramah jiyah, selain jiyah bedeh kiyah hiburen deri mored laennah kaden anyanyi ben mecah puisi.


Bede berempa bannya' oreng se ngoca', mun terro soghi se ce' soghina ta' nyaman alako kantoran. Nyaman adhaghang, apa ye ruwa bharang otabe jasa. Bannya' reng se ce' soghina paste dari Pengusaha, benni alako kantoran. Tape ye ca'na bang sebangnga oreng. Mun jhalanna senneng alako e kantoran ye kantoran. Pera' ye nyamanna kantoran riya tanto narema gaji se pade ben abitta lakona. bhidhe mun adhaghang ollena ca'na oreng se melle. Resikona oreng alako kantoran ye ta' rogi raja enga' dhaghang. Mun kadung raja, tekkor ongghu, tape mun kare ontong ye ontong raja. Mun kantoran kiya nyamanna bede lalakon se e lakone, tambhang dhaghang ye begh lowong, apa ca'na orengnga.


Seghilok eng masok dheddhih jhejheren wirausahawan suskes neng Indonesia, Bob Sadino le ngalamen bennyak sarah gheggher tangngeh e delem ngejhelenaghi usahanah. Amolaen deri dheddhih pegawai biasa sampe 9 taon. Bik modal sebedenah ajiah ngebengalaghi diri ambu deri kelakoannah ben molaen karir anyar dheddhih seoreng pengusaha. Usaha pertamanah jiah bisnis penyewaan mobil. Ajiah keng amodal sittong mobel se ajiah supiraghi dhibik. Keng nasib malang depak. Ajiah sempet ngalamin kecelakaan ben akhirreh bisnis ajiah ambu neng tengnga jhelen. Seghilok eng molaen bisnis berikutteh ajiah sempet aghenteh dheddhih buruh bangunan sampe akhirreh nemmoh peluang usaha se cokop nguntungaghi. Ngenjhem modal, Bob Sadino molaen bisnis telor ajem deri labeng dek labeng.


Manabi a lari otabah a berkak neka engghi sala settong cabang olahraga se ghampang e lakone tor ghaduwan manfaat se rajeh ghebey manossah. Antara epon bisa daddhi sala settong alternatif olaraga se ngalateh pernapasan manossah. Jenis latean neka engghi ka'dhinto pernapasan sareng denyot jhantong. Teppak sampeyan a berkak pastenah butoh oksigen kan, melanah pernapasan sareng denyut jhantong neka meningka. teppak lari kadhineka jugha, daddhi suplai oksigen neka ka tubuh sae ka badhanah manossah sopajha bisa ngaler teros ban badhan jhau lebbhi sae. Olahraga neka akadhi aerobik se e ka'dhimmah ngalateh pernapasan jughan, padeh sareng a rennang, sennam, asepedah, otaba sennam lantai.


Tito ben areh sabto ahad noro’ komunitas olahraga badminton neng gor. Tito noro’ komonitas badminton amargha tero noro’ah lomba e bulan asgustus ben pola badminnton salah sitong favorit olahraganah tito ghi’ jeman keni’nah. Tito lambek pernah noro’ lomba ghi’ tojuk neng Sekolah Dasar, satiah tito la SMA tito tero semakin memperdalam olahraga badmintonnah ben pole tito tero paghun enga’ah cara-caranah amain badmnton se bender. Tito lembek ghi’ jeman SD nah bennareh amain badminton so abanah amargha seneng sarah mon la amaian badminton apapole mon main so cakancanah neng romanah tito sajen perak. Lambek tito bhen bede lompa mesteh norok kadeng juara kadeng ghun sebagai peserta.


Sabben areh Sabtoh, neng SMA 2 Bangkalan mored pasteh mareh pelajheren e kellas pokol sangak siang. Semarenah jiyah eberiik bektoh gebey istirahat ngakan korang lebbi tellok polo menet. Semarenag jiyah lok masok dek kellas gebey pelajheren pole, red-mored pas langsung entar dek ruangan  maseng-maseng gebey norok ekskul kegiatan tambahan se eketerro bik-dibik edeng. Macemmah eksul bennyak deri olahraga sampe kesenian, se olahraga bedeh bola basket, volly, catur, bulu tangkis ben futsal. Rata-rata se bennyak norok ekskul oalhraga jiyah golongannah mored lakek, keng bedeh jughan sekonnek mored binek se norok. Ekskul olahraga neng SMA 2 riyah cokop genteng ben ekocak berhasel margenah le bennyak olle juara teppak norok lomba alaben sekolaan laennah, kaden futsal, volly ben basket.


A lakoh neng kantor daddhi hal rutinitas manabi sampeyan neka alakoh neng dhalem roangan. Kalabhan dhari jareya, kalakoan se e kesennenge sareng reng oreng kadhang maghabay sampeyan lok coma ngalakone ngangghuy ateh tor pekkeran jhau lebbhi ghaduwan arte sarah. Pan saponapan oreng se ngalakone kabiasaan jareya biasannah neka lakaran madaddhi derejeddeh oreng tengghi, saenggha bisa ma makmor aghi kabadhaan neng nenghara neka. Oreng abisnis tor  lakoh neng kantor jareah ghaduwan masalah bhik dhibik edheng, se e ka'dhimmah pan saponapan oreng jareya lok cokop coman settong kalakoan bein se daddhi penghaselan, namong kodhu bedeh cem macem male ceppet hasel se e ketarah.


Mon oreng lakek se senneng dek otomotif pas teppak sekolah SMK lakar ngalak jurusen otoomotif bisa degghik san lulus mukkak usaha bengkel. Otomotif riyah kelakoan se senneng mreteleh perkakas sepeda motor otabe mobil se akrab maen ben obeng tang ben ban. Usaha bengkel riyah senyatanah cokop ngejenjiagih apapole mon le andik pelanggan. Mon mareh serreng mebeccek servis sepeda motor ben mobil degghik pas deddhi taoh penyakek ben tambenah mesin otabe perkakas se rosaj jiyah.  Mukkak bengkel riyah segghut rammeh polanah pasteh bedeh bein oreng entar mebeccek sepedanah otabe mobilah. Tapeh biasanah bengkel gebey sepeda motor ben mobil riyah bideh polanah mesinnah kiyah bideh.


Neng Pacet neka bannyak sarah Villa otaba resort. Kaula neka toman meyos ka Villa Cahaya. Villa neka bangunannah cokop rajeh ban loas sarah. Biasannah ekaghabay kagiadhan nak kanak kampus roah ghabay Internalisasi. cere khas bangonan neka neng adha' acorak kennek tapeh neng budih rajeh sarah. Badha 3 bangonan e dhalam settong villa ban pole a pesa. badha 1 roangan ghabay roangan acara. 18 kamar se cokop loas, 1 area kolam se rajeh ban1 lapangan. Reggennah standart seh manorot kaula. Manabi acara kampus neka saketar 2.5 jutah selama tello areh dua' malem. cokop mode napah pole sateap kamarrah neka ampon badha ranjang, lomare ban jeddhing epon. Daddhi lok parlo ngantri. neng pacet sobhung ac ghi amargha suhu udarannah la ampon clelep sarah.


Badhannah Jurkonceh neka daddhi madrteng pro ban kontra neng kalangan masyarakat. Mereka se kontra adhabu melana Jurkonceh paneka kalakoan se tak sasoai sareng aghama ban kapercajeennah. A jhaga kennengan se eangghep kramat padennah Bein sareng nyakoti aghin kabadhaannah sakobesah. Saenggha hal jareya lok patot e pabedein e jhaman se la ampon maju kadhi' samangken. Manabi se ngadhukong jareya kabadhaan jurkonceh daddhi ngajagha kalastareannah kennengan kasebbhut. Ban e tamba pole kabersean lebbhi jellas kenneng e karabhat melannah badha jurkonceh paneka. Saenggha kennengan kennengan jareya bisa e kasennenge sareng pangunjung melannah la ampon badha se ngarabadhin tor eketarah lebbhi berse ban a jhaga


Indonesia ghaduwan bannyak kabudhajaan e dhalemmahse kodhu kita onenge. Salah settongah neka badhannah upacara adhat. Upacara adhat dhibi' engghi paneka upacara se elakoneh toron temoron sasuaiaghin sareng kapercajaannah masing-masing. Tojjhuen nah sateap upacara epon en laen, misallah ghabay mantan, kelahiren, otaba dha' reng mateh. Neng Jhaba temor badha upacara nyamannah kasada, upacara jareya e laksanaaghin sareng masyarakat aghama Hindu se badha neng suku Tengger, Bromo. Tradisi neka ghabay menta pangamponan ka Brahmana otaba Dewa penceptah. Dhalem upacara adhat jareya, biasannah masyarakat suku Tengger paneka ngalempar aghin semacemmah sesajen aropaaghin we'buwe'en, kakanan, hasel ternak, sayuran ban pesse ka kawah Ghunong Bromo.


Jhek ngerassah kennek ateh mon hedeh benne tipe oreng se kuat aberkak maraton kadik setianah ben cuma kuat ghebey joging otabeh akak berkak kennek e skeitar roma. Penelitian anyar metaoh jhek apede aberkak apah bhein termaosk joging bisa ngorangen resiko mateh ngodeh. Penelitian riah e lakonen bik nganalisis 14 studi seghilok eng se e lakonen neng AS, Inggris, Cenah, ben Denmark. Kelompok peneliti se asallah deri Australia, Thailand, ben Finlandia riah nyimpulaghi jhek bedeh peningkatan partisipasi se mungkin ngara dek peningkatan substansial delem kesehaten ben omor lanjheng. Studi riah ngelibataghi 232.149 peserta selama periode bektoh deri omor 5,5 sampe 35 taon.


Engko' ghi' kene' senneng amaen rekket. Neng roma dhing angen nyaman, bannya' na'-kana' maen rekket neng pengghir jhalan. Maske bannya' motor, na'-kana' pagghun dhaddhi amaen dalem kabada'an tada' tako'en. Ta' tako' etambuwa motor dayya. Keng mon bada kadhaddhiyan ekkoggha etelmpet ya bannya'. Tape engko' maen rekket areya ghunla amaen. Ta' tao jha' andi' bannya' mamfaat dhing amaen jiya. Sala settongnga neng barta se eterbi'aghi bi' Jurnal Medicine 2019, maen rekket areya mamfaaddha bisa ajhaga, aghuli, ban neng-enneng dalem kabada'an matana etotop. Bisa mabannya' ghulina bhadhan se bisa eyoba dalem kabada'an santa'. Polana bannya' mandheng ekkok, amaen rekket areya bisa madhaddhi oreng reya bisa salpa' ban teppa' mon alako pa-apa otaba bisa fokus.


Sebegien oreng bedeh se lok endek macemmah jhukok. Alasannah cem-macem, molaen deri alergi, males muweng tolangah, sampe amarghe tampilannah se korang ngegugah selera. Tapeh mon hedeh ongghuen lok endek, bhendereh pekker pole duwek kaleh. Polanah bedeh bennyak manfaat deri kakanan riah ghebey kesehaten abek. Mon e bendhingin bik dhaghing sapeh ben ajem, kalorinah jhukok lebbi dhiddhik tapeh lebbi tegghi protein. Ghilok pole kandungan accem lemak omega 3, kalsium, vitamin, ben mineral. Ghik ghilok yekin dek khasiatteh jhukok? Reh e sebbhutaghinah manfaat se bisa e kolle mon ngakan jhukok. Pertama, jhukok jiah bhagus ghebey jantung. Bennyak sombher ngeklaim jhek jhukok jiah bhagus ghebey nyegghe penyakek jantung ben gagal jantung bik nyegghe akumulasi trigliserida, ningkataghi HDL (kolesterol beccek), ben nyegghe pembekuen dere. Selaen jiah ngakan jhukok kiah ngebhentoh noronaghi tekanan dere.


Kakana riya nyaman ekakan nga`anga`an. Indonesia se paleng senneng aghebey camilan dari ghuringan polana jhile se senneng ka lemak, armos ben begh accen. Tape mun manis ye kadhang ekasennengnge kiya, contohna onde-onde. Camilan dari kacang ijo alos riya ben camporan tepung se luarra etaburi bijjhan bannya` ejhual e ghir pengghir jhalan sampe` bede toko khusus se ajhual. biasana salaen e angghuy ghebey ghu`ghangghu`, onde-onde dhaddhi camilan ghebey acara hajatan, hantaran, ben acara kantor, ghuringan settong riya gi` pantes ben elegan. benyuk ben essena se nyaman, ghebey oreng ta` bu ambu se ngakana. Dhang sakadhang kiya ta` pera` dhaddhi camilan, bisa dhaddhi ghanjhal sarapan lagghu.


Mon andi' bakto nengenneng engko' biyasana mekker, meddhed ban nyare akal kaangghuy noles Pokeddhen (artikel). Sanajjan ta' terbi' ning media engko' keng lebur noles. Apa pole dalem Bhasa Madhura se kabannya'an na'-kana'ngoda ta' pate ngarte ka bhasana dhibi'. Tolesan mon la terbi' e media cetak otaba online rassa bhunga ban sennengnga tada' pada. Ajiya se bisa dhaddhi panyokong ban pangaterro kaangghuy madapa' essena pekker lebat tolesan. dari pangalaman se elebadhi engko' bisa ngajhari duwa' moret kantos dhaddhi otaba ngenneng lomba otaba addhuwan Noles Pokeddhan "Curhatan Anak Bangsa" sakabupaten Sampang. Aherra rassa lesso ngajahar tebbas maso hasel bhaghus se eyarep. Duwa' moret seyajhari engko' ngenneng juara 2 ban juara 3.


Kakanan peddhis mesteh e kasennengin sapah bhein, deri nak-kanak sampe oreng tuah. Bik sensai peddhis se ngeghudheh selera, rassah kakanan aleh-kaleh lebbi nyaman. Kita kodhu asokkor polanah Indonesia andik bennyak bernah kakanan se bisa e ola dheddhih hidangan peddhis se ngegoyang jhile. Mon terro nikmaten kakanan peddhis, lok parloh u-jhau melleh neng restoran. Reng-oreng bisa nyajiaghi kakanan peddhis se nyaman deri deporrah dhibik. Han-bahan kadik ajem, jhukok ennos, kepeteng, dheghing sapeh ben embik, ben selaennah bisa e manfaataghi. Kakanan-kakanan jiah kiah cek ghempangah e massak ben cocok ghebey menu reh-se areh. Resep neng Google bisa e be-obe sesuai selera mon rassah peddhisseh e rassah korang otabeh bi-talebbi.


Mun deddhiah koki selaen kodhu bisa otabeh seneng a massak kodhu norok sekolanah kiyah. Sekola koki riah kaangghuy ajher caranah a massak ben kodhu bisa mekompol raceken kakanan se asallah riah adek patokkeh. Misallah, mun agebey nasek guring jaih bumbu se angghuy reng-oreng en-laen. Tugassah koki mekompol ben bisa a dorong resep-resep otabeh raceken se konah makle bisa lebi ana-bernah pole kakanan jiah. Sekolanah koki jiah se bisa nolong oreng makle sopajeh taoh ben terampel a massak sopajeh kakanan se e massak jiah andik aturannah beng-sebeng. E kakebey atoran jiah sopajeh kakanan sengangghuy cara konah bisa lebi kreatif pole deddhi kakanan sebedeh jiah dek remmah caranah bisa oreng taoh.


Ghebey deddih food blogger se sukses, ba'na koduh ajher sar-dhesarrah ka'ade'. Riyah beberapa langkah otamah se parloh e perhatiaghi ghebey deddih food blogger. Se pertama riyah riset. Deddih sabelumah aghebey konten, kita koduh a riset gelluh. Riset riyah badha 2 tahap: sub niche se cocok ghebey ba'an ben temmoaghi keuniknah se bisah ba'an tampillaghi. Langkah se kaduwe' riyah ghebey blog se profesional. Salanjutteh, ghebey konten se rutin, minimal seminggu sakalean. Mon bisah kontennah koduh asli ben ba'an bisa akreasi ngangguy konten se jarang eghebey oreng. salanjutteh, ghebey promosi se aghebey oreng tertarik ma'le bloggeh ba'an bennya' se macah. Promosi riyah bisa lebet ma maksimal SEO, abegiaghi blog e media sosial, aghebey guest posting, ben mabennya hubungan so food blogger se laen.


Bannya' oreng se alako neng perusahaan se bada neng lowar negghara. Arowa biyasana emolae dari alako ka oreng. Apa pole reng Madhura. Mekkera rowa santa' mon mekkere masalah da'ramma carana se ollena pesse bannya'. Madhura bannya' ekennal oreng bi' jha' reng orengnga areya senneng alako ka lowar. Neng dalem kaodi'enna dhibi' bhai, reng Madhura nemmo bhai pekkeran da'ramma carana andi'a pesse. Bannya' oreng ajhuwalan pa apa se egharassa bisa haselaghi pesse. Kadhang oreng bannya' loppa jha' dari apa se ejhuwal ajiya, bisa marosaghan ka kennengngan otaba alamma. Parkarana, alam se ekaghabay jhuwal ajiya lakar andi' pengaro ka alam. Mon sampe' jiya eparosak, ekosistem noro' rosak keya. Contona oreng ajhuwal beddhi tase' maske pemerenta alarang oreng ngala' beddhi. Tape pagghun. Aherra bannya' jhuko' se bada neng pegghir arassa ta' perna bannya' se mate polana banne ghun jiya se bisa mamate, tape mennya' bhumi kadhang ebuwang ban saromban neng pengghir tase'. Arowa bisa mamateyan ka kabada'an keban se odi' neng dalemma.


Nomor settong peleng penteng mon terro negguh acara olahraga deri youtube jiyah lodhu kuat sinya ben paketten pulsanah makle tak cekkak pas teppak gik lebur negguh. Negguh deri HP riyah padeh bisa ngerassaen lebur meskeh lok ajelling langsung dek kennengannah kassah. Mon layar Hp erassah korang rajeh, negguh jiyah bisa pidah dek TV pokok'en epesambung kabbhi dek youtub gellek jiyah. Negguh oreng atanding olahraga riyah lakar lebur ben tak nobukin apapole se live. Mangkanah kodhu penter mele siaran otabe acara se bedehagih acara deiyeh riyah, ben jek loppaen dek sinyal wifi otabe pulsa polanah mon negguh online deiyeh riyah sinyal pulsa ajiyah cek pentingah gebey kelancaran pas negguh.


Macemma karepe’ areya bannya’. Senga’ neng Malang, bannya’ wa’-buwa’an se bisa ekaghabay jhajhan se ekenneng keba ghabay le-olle. Neng Malang bannya’. Bada krepe’ se dari apel, bada keya se dari nangka. Tape se paleng bannya’ areya krepe’ apel. Polana neng Malang tombuwan apel reya nabuy. Sampe’ ta’ nemmo kennengngan se ghabaya namen apel. Sakeng bannya’en. Mangkana bannya’ keya reng Malang se manfaataghi apel ekaghabay krepe’ ghabay le-ollena oreng se dateng ka Malang. Mon prosessa, pada bi’ ghabay krepe’ laenna. Apel arowa ghi’ usa epakerreng ghallu, se sakerana tada’ aengnga. Kerreng ongghu. Dhingla kerreng pas etambai palappa manes. Marena eberri’, pas eghuring. Eghuringnga ta’ bisa mon abit, polana krepe’ apel ajiya ta’ bhuto teng-mateng ongghu. Ghun bhutona paleng karo kerrengnga.


Neng Aceh andi’ gham-ghaman tradisional se anyama Rencong. Ghaman reya pada bi’ todi’ se tegghu’enna khas. Rencong pada andi’ jhaman se kowat neng Aceh, polana tamaso’ kowat alaban oreng dari lowar se terro ngowasa’enna Indonesia. Ta’ lopot neng baktona bada Balandha ban Jeppang neng Aceh. Sampe’ sateya Rencong reya ghi’ eyangghuy bi’ oreng epadhaddhi kep-sekep dhibi’ dari moseba otaba dari kajhuba’an. Bannya’ maghersare neng Aceh reya madhaddhi Rencong dhaddhi kep-sekep otaba bharang jhimat se eyangghuy ghuna masalamed dhibi’en dari parkara jhuba’ se bada neng dhunnya. Pada lakar bi’ todi’ biyasa, keng Rencong reya andi’ ghu’-tegghu’ se abak calanno’. Salpa’ lakar mon etegghu’ dhingla bada oreng manyala ka dhibi’en.


Reni senneng mon la bektonah asakolah, maskeh kaddheng mon pagi Reni mlarat se jhege'eh. Kaddeng reni nangis ghellun polanah ghik ngantok, tak endek jegeh tapeh tedungah pole. Mon sabtoh ben Minggu, sakolaan Reni libor. Mon libor riyah, Reni biasanah negguh TV ning roma otabeh e ajhek amain moso ayanah ka luar. Reni mon negguh TV riyah biasanah tak endek e ghenggu. Toman sittong  areh Reni negguh film karton se e leburin, pas dheteng ayanah ngobe chanel TVnya. Reni pas nangis, ngamok, tak endek aman pole moso ayanah. Biasanah mon areh biasah lakar Reni tak olle negguh TV moso reng-tuanah. Reni mon negguh TV lakoh tak engak ka bektoh, moso reng-tuanah lakoh langsung e pateen tV nah mon la tadek bektoh. POlanah mon e olok, Reni tak nyaot dheri sakeng khosok ka TV nah.


Ngajhek kaluarga liburan lakar andik kasennengan dhibik. Apapole se tak bisa sering ngajhek kaluarga liburan. Misallah engak ayah se re-saareh sibuk alakoh ben etabhein tak andik benyak pesse ghebey ngajhek liburen sakaluarga se ruah pasteh parloh benyak pesse. Ayah dhedhi kodhu nabong ghellun mon ngajhekgeh keluarga a liburan bhereng. Maske begi sebegien ayah ngajhek kalurga liburan a bhereng ruang perlo benyak usaha ben perjaungan, tapeh mon la ajhelling nak-kanaken senneng polanah e ajhek liburan dhedhih norok senneng kiyah atenah ayah. Dhedhih majuh nabong ghebey ngajhek keluarga len-jhelenan bekto libor sakolaan. Tak parloh sering, mon tak bisah bhen bulen, tak rapah mon bisanah ghun sataon sekalen bekto libor tellasen.


Ta` e bengko otabe lebat HP ta` e pungkiri mun oreng se senneng negghu bal balan utamana enga` piala dunia taon be`eri paste ta` ende` ketinggalan maseh samalem. reng oreng jeriya tade` bhusenna negnghu bal balan apapole mun ataro pesse, bede se ngamok ban atenbhanteng TV ben nangis panengnga Portugal kalah ka Maroko be`eri`. Edimma pole se bede penggemar se ce` fanatik ben ressem mun ta` neng Indonesia. Sampe` nak kanak kene` bebini` se sempat rammi e tiktok bede se nangis tager ghut seghudhan panengnga Portugal kalah. Buh apa ye se saongghuna reng oreng riya pekker, mak tager nga` ruwa ye. Nyamana pertandingan kan ye bede se kalah ben se menang. Mun kalah ye marelah ta` usah tager bih lebbih.


Engko' ta' tao bada tang mored se kalengngerran teppa'en nuro' lomba najha' tale otaba tarik tambang. Tang mored jiya bine' se anyama Wiwin. Kalengnger polana bakto jiya are rowa panas sara. Are panas ajiya maghabay bannya' na'-kana' ta' nyaman aba'. Banne ghun Wiwin, tape na'-kana' laenna bada keya. Mon Wiwin areya ghaja' bannya' se kobater. Wiwin nyatana koca'en na'-kana' lakar andi' penyaket mengnge. Arowa mon andi' penyaket jiya lakar ta' kenneng so-lesso. Engko' takerjhat. Marena tao langsong eghiba ka naongnga. Wiwin epaghentang neng musolla. Mare epatedung mereng keya ma' nyabana bisa nyaman ajhalan. Pagghun ta' baras. Marena pagghun ta' olle apa, langsong eghiba ka masake' bi' ghuru laenna. Wiwin neng masake' ngangghuy bhantowan nyaba dari sellang oksigen.


Bhakto entar ka Sorbhaja, kulah keng terro nengale lomba ML jaruah neng mall. Bhakto neka, lombanah jareya neng mall Royal Plaza, ban lombannah neka teppak preien nak kanak saketar pokol 11 siangan ruah. Bhakto entar ka mall saketar pokol 10 an dhari Madhura, depak neng kassah kol 12 seang. Mangkat lah saketar jareya ban atoguh neng kennengannah lomba ML jareya. amenan ML otahbah game aneka sala settong game se paleng kulah sennengen melanah kulah bisa oneng ban ghaduwan pngajharan dhari aneka. Sala settongah a lindung diri ban kodhu semangat melannah manabi terro pa apah . Settong hasel bhakal e kolle melanah sampeyan ghaduwan seangat se stabil ban konsisten. Lastarennah nengale lomba panke kulah dhibannah puas pas mole marennah jareya.


Badhana lagguh daerah ka'dhinto kodhunah bisa ngennalaghin daeranah bhik-dhibik edeng. Lok Coman bedeh budhajana tok, namong sadhajana aspek molaen kakanan daerah, adhat istiadat, Roma adhat, upacara adhat ban Sampek lagguh daerah epon sadhajana bisa ngonenge. Kalangan dhari jareya ghi manorot kulah, fokus aghin ka nak kanak ngodeh generasi bangsa jareya, kadhinapah carannah bisa taoh lagguh daerah seng maseng asallah dhisah. Masak ghinbedeh nak kanak Lok oneng lagguh daerannah Madhura. Mak Keng taoh coma lagguh se badha neng tiktok ca'en. Aneka sisi negatiffah manabi la ampon e por ka campor sareng budhajana reng bara' saenggha lok kengeng ngaonenge budhajana bik dhibi' edeng. Hal jareya se kodhuna paleng ekatako'en kaom ngodeh.


Mon kake terro nang–tennanga entar ka kennengngan damma’a bhai, kake bisa nompa’ dong–odong se sateya la osom. Kake bisa nompa’ jiya mon ghun karo entara ka kennengngan se ma’–semma’. Dong–odong areya neng Mekkasan la bannya’. Kake ghun nyaman mele mon entara ka man–damman. Kake bisa keya entar ka asta ngangghuy dong–odong. Entar ka asta Bato Ampar, ompamana. Kake bisa nyewa dong–odong ekaangghuy sataretanan otaba bi’ bhalana. Kake bisa mangkat dari dhisa Bandaran ka daja. Bisa keya mangkat dari Proppo ka bara’ otaba dari Bhettet ka bara’. Kake ghun cokop majar lema ebuwan la bisa nompa’ motor se tada’ kacana jiya. Dong–odong bisa santa’ keya marghana messenna la ngangghuy messen motor.


Hal se parlo sampeyan ka onengen manabi hp jareah lakar rajeh radiasinnah, saenggha sampeyan kodhu bhi' tengateh manabi a maen hp jaruah sopajha lok sala kapra ban nganimbulaghin bahaya ka badhan dhibi'. Mela dhari jareya samangken kodhuna bisa nga onenge hal se lok sadhajana oreng jareya mangerte. Misallah, manabi nge cas hp neka jha' sampe' sambih e maen aghin, bhan bisa neka pateen. Manabi sampeyan neka tedhungah ghi pejhau aghin hp. jareah daddhi kennengannah sampeyan a saren. Hal neka ghampang sarah hp jyah nyebbharaghin radiasi ban bisa ngakibat aghin fatal sala settongah gangghuan otekkah sampeyan. Jha' sampek neka jughan erassa aghin sareng nak kanak kennek ghi. Pebennyak tengatennah.


Allah SWT la ampon noron aghin Al quran al-kariim jareya melannah dadhi panerangan ka idhi'an manossah sopajha onenge kalaban kalammah Allah SWT ngalaloen perantarannah Rosulullah. Dhalem kalamah k'dhinto se eperentae pertama kaleh ghi pamaosen Al qur'an dhalem sorat al alaq ayat 1-5 se etoronaghin malaloe malaekat Jibril. Dhalam al quran jareya ampon daddhi obhat dah manossah se sakek, manabi oreng sakek bacaen sorat as-syifa' bein la ampon daddhi obeddeh jareya neka. Para olama' la ampon ngajuaghin manabi al quran jareya bisa nambein saghalanah penyaket, aneka atas kobesannah Allah ta'ala, saneggha hal se mustahel bhakal daddhi kadaddhian se nyata ban lok bisa e pekkeren dhalam pekkerannah manossah.


Molae dari ghi' kenne' mon terro HP kodhu long-molong ban kadhang noro' aresan ban oreng towa sanajjan andi' ta' melleyaghi polana hp ghampang rogi. Se ekabajar aresan reya sango dhaddhi engko' ta' ajhajhan sakale. Mon na'-kana'setiya cora' nyaman menta ka oreng towana ban oreng towa ta' bisa aberri' pangajharan odi', bisana coma norodhi pangaterrona ana' se talebbi dari kamampuwanna dhibi'. Bada tang tatanggha Hpna la ganteng Oppo se larang tape ghi' menta iPhone ka rengtowana dhala eparosak Hp se sabellunna. Oreng towana ya gendeng keya ana'en bini' tape elantor malolo menta apa eberri'. Aba'en lakona ta' maste, mon teppa'en ta' andi' pas karo ghit-ghitghidhan, melle roko' ghun aotang.


Kitabbeh oreng islam riyah kitab suci al-quran. Muslim kodduh taoh minimal ghebey ngajih otabeh macah kitab suci al-quran riyah. Polanah kitab suci riyah dhedih pendoman ben tuntunan odik, kabhi oreng muslim kodduh ngarghei ben a rabet ketab riyah. Ketab riyah kodduh tak olle e sabek saromben, mon bisah kodduh e sabek ning attas lutut jhek sampe e sabek ning tanah otabeh sampe kenning dhidde'. Mon ning pondhuk, moso nak-kanak santreh, biasanah al-quran riyah e jhegeh sarah polanah e bhecah bhen areh. Moso nak-kanak santreh biasanah al-quran e jhegeh jhek sampeh ghegger otabeh nyeddhing tana ben e sabek sateggih minimal neng attas to'ot.


Profesi cook helper serengah ke angghep tak penteng. Padahal delem depor se sibok ben rajeh, peran cook helper ariyah e bhutoaghi sarah. Cook helper andhik tugas ghebey nyiap aghi bahan se e massa'ah, nyiap aghi peralatan massak ben kadheng arangkep dhedih se begian a ra-kora kiyah. Oreng jarang se ajhelling pentingah andik cook helper polanah e anghep mon la andik koki otabe chef, kalakoan massak la bisah ajhelen. Mon resto kenik, tak andi cook helper ngara ghik tak rapah. Tapeh mon la resto se sibok, tak andik cook helpel bhekal ghebey lalakon a massak riyah dedhi kacau ben tak rapi.


Tari Pereng areya tari se asalla dari Minangkabau se andi’ tegghu’an se pagghun bada. Se nari arowa ngeba pereng dhing atariya. Tari reya biyasana epaddhek bi’ oreng bannya’. Bada ngara ghun tello’ sampe’ lema’ oreng. Tari jiya biyasana eberri’ lagghu se asal Minangkabau, Bonang, ban Saluang. Se nari biyasana ngangghuy kalambhi otaba kostum khas dari Minangkabau. Ehiyas dalem kabada’an kaena se bada ecetaggha rowa nyoco’, ghellang se amonye neng sokona, ban ngeba duwa’ otaba sampe’ tello pereng neng tanangnga. Tari Pereng andi’ arte sasemba’an dari hasel tanena ka Pangeran se nyeptaaghi. Ajiya pada bi’ maghersare Minangkabau, nyokkore da’ kabada’an rejhekke se eberri’ Pangeran ka maghersare Minangkabau.


Lakar bidha manabi preien sareng kancah neka. Kadang kita nyasoaiaghin sareng Bhakto neka la ampon biasa, tape manabi nyasoaiaghin sareng apa se kita karebbhin ban kancah kita acorak Lok nyaman ruah robennah neka se mlarat. Kaula ngajeg kancah kaloar neka jarang sarah. Pun manabi kaloar biasannah ghi kaula manabi ajhalan sareng kancah neka nyareh kancah semmak se lakar Oneng dha' kita ban bisa e ajeg dha' man kamman. Biasannah kaula sareng kancah neka segghut Ka mall seh amargha padeh dhujen jajannah ban dhujan kan Ngakan. neng mall nekah kan kennengan kakanan, napah pole royal plaza ruah bohhh, sorgannah kakanan nak kanak mahasiswa


Sampeyan kodhu onenge manabi neng Madhura paneka bannyak acara adhattah. Sepaleng e tek dhantek neka manabi badha du belesen. Nah jareya biasannah alengleng dha' pong kampong ban arebbhu'en seladhennah reng-oreng. Manabi neng roma jareya bannyak kalakoan se esiyap aghin sareng roma, kalaban dhari paneka se esiyap aghin molae dhari ghi' lagguh, antara epon atanak nase', ngebey jhukok tempe, tellor daddhar ban rap orap. Manabi jareya e sediaghin dhupah neng dhu paddunnah roma sopajha ro'om ban daddhi syarattah oreng se aselamdhen. Melannah dhari jareya adhantos ghilaran dhari kyaennah paneka se nuwein. Se dhateng ghi reng oreng kampong ban nak kanak kennek biasannah se merammeh, polannah badha selabed jareya se ekesennengeh.


Setianah bennyak karya film se e bernain bik skandal deri pemain film-ah. Hal riah tentoh ngeganggu kenyamanan penonton teppak negghu film ajiah polanah kepekkeran dek skandal se ngelibatin pemain film-ah. Tapeh penting ghebey kita ngebhidheaghi antara karya film bik skandal film-ah. Karya film jiah hasil kreativitas ben lakonah deri tim produksi film. Tojhuennah ghebey ngehibur penonton ben merrik pesan se amanfaat. Mon skandal para pemain film-ah ajiah peristiwa se adek kaitannah bik karya film jiah. Skandal pemain film se bisa berupa masalah pribadi se bhucor dek publik, kontroversi se ngilbatin pemain film, otabeh tindakan se lok sesuai bik etika. Pentingah ngebhidhein antara karya film bik odik eng para aktorah marghenah karya film jiah kodhu e apresiasi ben skandal para pemainnah lok masok ke delem hal kreatif sittong film.


Neng Indonesia bedeh settong buwe se andik sekot unik, ajiah nyamanah buwe blimbhing. Blimbhing andik mun ejelling andik sekot engak bintang. Andik lema siku otabeh sudut, lakaran cek mirippah dek bintang. Blimbhing mun ghilok massak andik bernah biruh abek gheli. Mun la massak aobe bernanah deddhi a bernah koning. San la e pecek ajiah abek lembu rassanah. Blimbhing sekottah abek lanjeng kebebe ken askeot bintang. Blimbhing mun ekakan benyak degingah. Selaen jiah bedeh aingah kiyah. Bighinah blimbhing lok rajeh, kennik. paleng osok empa'sampe lema bighi. Blimbing selaen andik sekot seunik, andik kiyah benyak manfaat kaanghuy kesehatan. Selaen manfaat bedeh kiyah bahayanah mun nyak-benyak ngakan blimbhing.


Jhuko' lajur abarna pote. Mon neng dalem aeng bakto malem, barnana ngernyap. Matera' senga' dhamar. Lajur banne ghun bada neng tengnga tase'. Kadhang bada neng pengghir. Lajur areya biasana ekaolle reng manceng. Polana lajur areya ekala' ngangghuy parawiyan. Bada keya se epegha' ngangghuy jaring. Tape kodhu berri' bhane. Bhanena areya engko' ta' tao. Polana engko' banne reng majang. Tape engko' andi' eppa' se alako majang. Engko' ecaretae jha' lajur areya epegha' dayya. Mon tang eppa' se olle lajur, biasana tang eppa' ollena manceng parawiyan. Parawiyan arowa atom se eberri' bannya' panceng. Neng pancengnga arowa kadhang eberri' bhuluna ajam. Keng kadhang ngangghuy buluna entok. Buluna entok polana lebbi alos etembhang buluna ajam.


Teppak entar ka Slekta jaruah neng Pasuruan, kulah sareng kaloargha sadhaja neka nyobak a foto sareng kamera jadul lambannh dhing ebhu neka se ampon lok ecobak aon taon molae lok entar ka man kamman. Teppak neka, kulah sareng tang mbak lakar la iseng melleh meterran jaruah ghabay a tofoto mangken san le dhepak neng tasek cang dhibi'. Kulah molae dhari ghi' lagguh la ampon nyiap aghin ghebey kamera neka sopajha bisa tanorok entar a maen. Melana jareya, akherrah kulah lajuh nyareh kennengan tofoto an lakar la bhagus neka teppak semmoh sore neh, neng bhebennah bhungkanah nyior male lebbhi olleh rassannah jha' bedeh neng pantai. Mela dhari neka kamera daddhi sala settong alat se ghebey sempenan memori paleng aregghe.


Produk kebhutoan spesifik mon e jhuel bisa merrik keontongan rajeh. Produk jiah andik minimal margin 300%. Produk kebhutoan spesifik ajiah produk se e tojhuaghi ghebey konsumen bik masalah tertentu, jelas, sempit, akurat. Produk akadik riah ajiah versi khusus produk se terlalu umum pemasarannah. Bik nambaen nilai tertentu pastinah. Contoh nah semir serba guna, sabun bhedhen, lotion anti serangga, pembersih serba guna, vitamin koceng, jasa merseen roma, sampe jasa landscape ben pertamanan. Sittong produk bisa bhein andik 100.000 manfaat, tapeh fokusaghi dek sittong manfaat rajeh, vital, se cek rajenah dampak eng. Caranah hedeh bisa nyeling sekelilingah hedeh. Bedeh oreng se ghetel lok ambu, bedeh se sosa naekaghi nafsu ngakan, bedeh se andik muwah terro e rabet, ben en laen.


Lamba' jyah toman rapah kulah entar ka salah settong kantor se badha neng daerah kabupaten Bhangkalan. Ghi kantorrah lomayan rajeh ruah mon ghi' jhamannah lamba' loh yeh. Mon samangken jha' toro' pole, la ampon lennyep sadhajana anyar kakabhi. Kulah lakar dhujen e ajeg lek kulah ka kantor, akherrah kulah mangkat dha' kantor bhereng lek nompa' mobil cery ghi bhakto lamba' neka. Badha neng kantor neh kulah senneng sarah ban sobhung pettannah tape entar aleng leng ka man kamman ruah, ajher ghelenjer. Neng kantor jyah lakar badha labhang se bukka totop ruah loh ngangghuy sensor, ban kulah pertama kalennah nemmoh benda se canggih jyah. AKherrah kaleburan ruah dele elek ghellek sareng cakancanah lek. Lakar la jago ongghu teknologi teppak lamba', mon setyah ghi atamba pole.


Mon a langngoy ka;'dhinto lakar ghaduwan manfaat se rajeh biasannah ghebey neng masa pertumbuhan. Masa pertumbuhan neka biasannah ghampang sarah manabi terro tenggiah. Caranah epon la pe tekon sekaleh mon ajher a rennang neka, mela dhari jareya sampeyan la ampon bisa ngarassaen kadhinapa manfaattah ka'dhinto. Sera se terroah namba tenggi badhan ghin alatean jareah bein male lebbhi cepet. Manfaat se laen dhari a rennang neka biasannah ghabay ka reng oreng se terro ghaduwan program makoros badhan sebab aneka sala settong olahraga kardio se bisa maghabay sampeyan koros. Ban tak coma aneka, manfaattah ghebey jantung jughan se sae sarah mangkannah pe biasa aghin.


Ghebey sebegien oreng, alakoh jiah artenah seseoreng kodhu tojuk neng korseh empuk, nyeling dek laptop, ngelakonen revisi, ben mangkat lagghu mole sore serentak. Padahal lok kabbhi kelakoan jedwelleh kadik jiah. Sala sittongah se alakoh dheddhih koki. Koki ngator kabbhi aspek e delem persiapan kakanan neng restoran, hotel, otabeh kabbhi kennengan se nyediaaghi kakanan. Koki kodhu masteaghi kabbhi anggota tim bhagus lakonah ben nemonen standar kualitasseh depor. Ghebey se andik kabisaan ben katerroan alakoh dheddhih koki tapeh ghilok yekin, bedeh bennyak alasen arapah kodhu nyoba profesi se sittong riah. Pertama, mon hedeh terro a travel sambil alakoh, dheddhih koki bisa ngebhentoh katerroan petualangah. Keduek, mon terro eksperimen bik bennyak macemmah kakanan, dheddhih koki le pasteh peleyan paleng teppak, bisa eksperimen ben e bhejer. Tellok, mon lebur alakoh bik jhem lakoh se fleksibel, koki kiah termasok dek sala sittong profesi se cocok. Terakhir, mon terro pagghun aktif teppak alakoh, dheddhih koki le mesteh lok bisa ben lok olle neng-eneng ghennak nemonen impiannah hedeh.


Kabbhi oreng riyah pasteh toman sekaliyan olahraga neng odik'en. Tapeh beccek'en olahraga riyah rutin benne keng sekaliyen, mangkanah kodhu andik olahraga favorit. Olahara riyah bisa apaebein bisa norok'en deri se ngetren otabeh se biasa bein. kaden muaithai ajiayh olahraga acabang deri tinju keng bideh bik tnju. Oreng se muaithai riyah kebennnyak'en se ngalak kellas jiyah oreng binek.  Tapeh pertandingan muaithai riyah gilok bedeh biden mon tinju.  Olahraga tiinju se sampe etandingagih riyah tentonah andik atoran se kodhu etorok'eh kabbhi pemaen gebey ngejamin kesalamatden kabbhi pesertanah.  Oreng se olahraga tinju riyah mon emosi bisa nyaluragih lebet tokolan ninju guling teppak lateyan. Salah settong petinju Indonesia se terkenal Cris Jhon.


Neng settong kalowarga misken. Andi’ ana’ anyama Malin Kundang. Darina miskenna, eppa’en kalowar Neghara se ta’ le-mole. Malin la raja andi’ bangaterro kalowara keya ban andi’ tojjhuwan soghi. Lakar ongghu, Malin Kundang soghi ban andi’ bine se soghi sara. Abit se akabin, Malin ngajhak binena alajar. Dapa’ ka kampongnga Malin. Emma’en ajhelling kapal ban partaja jha’ ana’en bada e dalemma. Nyatana bhender. Pareppa’en Malin toron dari kapal, emma’en nyapa Malin. Tape Malin peyape ta’ kennal emma’en. Ka bine ban bhareng se laen, Malin ngoca’ jha’ reng bine’ jiya reng ngemmes. Ngeding ana’en ta’ ngako, emma’en aghighir pas adu’a’ abhasto Malin dhaddhi bato. Malin la dhaddhi bato. Kapalla ancor ecapo’ angen santa’ bakto jiya.


Apokat otabeh alpukat (Persea americana) ajiah kak-bhungka'an se ngaselaghi buwe mejeh se nyamanah padeh. Kak-bhungka'an ariah asallah deri Meksiko ben Amerika Tengnga ben setiah bennyak e budidaya aghi e Amerika Laok ben Amerika Tengnga ghebey taneman kebhun monokultur neng daerah-daerah tropis laennah neng dhunnyah. Bhungkanah andik batang se bisa depak 20 meter tegghinah bik deun selanjheng 12 sampe 25 cm. Kembhengah nyerrem bik bernah ijo semmoh koneng ben okorannah 5 sampe 10 mm. Okorannah cem-macem deri 7 sampe 20 cm, bik berrek 100 sampe 1000 gram, bighi se rajeh, 5 sampe 6,4 cm. Buwenah atipe buni, andik kolek lembuk lok ratah abernah ijo tuah sampe ungu semmoh cokelat, tergantung jenisseh.


Tempat wisata alam iye riya bade bannya` macemma. Bisa ghunung, tase`, aeng terjun, bukit, ben laenna. Ca`na pendapatta oreng kabannya`an, mun ngalencer jhet nyaman ka daerah se bannya` kennengan wisatana, soalla pekkeran bhuto se seggher-seggher. Oreng kota, utamana kota se tade` kennengan wisata alamma, ghampang sompek parkara urusan kalakoan ben odi`na. Ariya dhaddhi salah settong alasan arapa oreng se odi` e dhisa`an lebbih tahan mental ben odi`na ye narema-narema bhai. Mun oreng biasa odhi` ben alam, paste lebbih kuat ben pekkeranna lebbih ta` ghampang stres. Ye mun sompek langsung ka wisata alam se edhi`na bengkona, bisa nengghu tombuan ben alam se seggher.


Neng Jogja salaen bannyak kennengan viral ban bennyak pangunjungah badha jughan panginabhan se rekomen Sarah tor mode. Nama panginabhanah engghi Paneka Selayar, salah settong kennengan panginabhan favorit se semmak sareng Pantai Parangtretes se badha neng Bhantul, Jogjakarta. Panginabhan neka salaen semmak sareng objek wisata se ghaduwan kaunighan sareng pemandangan se lok bhakal e temmoen neng wisata laennah. Kennengan nyaman ban bisa merengi Ombhek neng pantai se semmoh rajeh ban derres alirannah. Pangenbhan tor Objek wisata neka jughan badha kennengan pemandien se esebbhut areng Parang wedang se dhabunnah bisa maelang penyaket salah settongah so lessoh sareng penyaket kolek laennah akadhi tel ghatel. Toreh manabi sampeyan terro KA Jogja, ngeneppah jha' kalep neng Selayar Bein ghi


Selaen keghunaan se mareh e sebbhutaghi neng attas, susu kiah aesseh vitamin B. Vitamin B dhibik ajiah vitamin se bennyak macemmah. Susu soghi essenah vitamin B12, riboflavin (vitamin B2) ben niacin (vitamin B3) se ngebhentoen aobenah kakanan dheddhih energi. Vitamin b12 ajiah kiah e parloaghi ghebey ngebentok eng sel dere mera ben ngebhentoh sistem saraf afungsi normal. Susu kiah pol bik nutrisi laennah. Nutrisi-nutrisi ajiah termasok vitamin A bik D. Vitamin A dheddhih koncinah pandhengan matah se beccek ben bhagus ghebey sistem imun. Mon vitamin D ningkataghi kemampuannah abek ghebey nyerep kalsium. Terakhir, susu bisa nyegghe ban ngelindungaghi deri penyakek-penyakek kronis.


Mon teppak males massak, keng terro ngakan ngolah mie instan riyah bisa deddhi sala settong pelehan. Ngakan mie goreng teppak jen-ojen kiyah lakar nyaman. Bedeh duek mie goreng se paleng terkenal ariyah sedap ben indomie. Cara ngolah mie goreng riyah  gempang. Contonah ngolah indomie goreng ariyah semarenah indomienah esiapagih, kellah aeng sampek ngal-kal dek panci. Semarenah aeng ngal-kal pas masokagih mienah, massak sampek mienah mateng. Sambih dentek mienah mateng, siapagih pereng teros bukkak bumbu mie ben minnyak'en pas geluy. Mon mienah le mateng angkak ben bueng kuanah, teros sabek mienah neng pereng se mareh bedeh bumbunah. Geluy mie ben bumbunah sampek rata, mon mareh taburagih beng guring neng atassah.


Bektoh entar ka Sumenep, rombongan bis ziaroh ambu dek kah kenengah le-olle se ajuel jejen asli Madureh. Benyak macemmah jejen mulai derih sewel, macho, man-reman, rung-terung, teri krispi, acan, los-elos, pettes, ben krepek tette. Bedeh se khas derih Madureh jiah kacang otok. Kacang jiah engak bighinah cang ijo ken benni derih cang ijo. Kacang otok jiah asallah derih kacang tunjang otabeh bighinah otok lanjheng. Jejenan jiah eman mun lok e bellih. Polanah e kennengan laen selaen Madureh melarat senemmuah. Kacang otok andik rassah se ana-bernah. Mulai derih acen, manis, pedes, bedeh se pedes ben manis. Kacang otok se e juel jughen ana-bernah berek'eng.


Tang bapak riyah cek sennengah ngedingagih radio. Lambek radio riyah termasok bereng se mewah ben lok kabbhi oreng andik. Bapak bisa seareh ngedingagih radio deri lagguh sampek malem lok ambu. Deri lagu ben nyanyian dangdut ben berita. Bennyak pelehan macem siaran neng radio riyah, bedeh se khusus berita, bedeh se khusus lagu pop ben bedeh se khusus lagu dangdut. Tang bapak biasanah paleng senneng ngedingagih radio se essenah lagu dangdut, kadheng ngedingagih radio riyah sambih alakoh nyeleseyagih kalakoan kantorrah. Tang mamak kadheng sampek enger mon bapak ngedingagih radio pas suaranah cek ranyengah. Kadeng sampek tang mamak tak nyeddhe tedung siang mon radionah esettel kajeh gellun.


Reno mareh norok ayanah ka museum daerah se bedeh ning lun-alun. Reno senneng sarah e ajhek ayanah ka museum, pilanah tak toman ka museum. Reno pas benyak ajher polanah ning museum benyak benda peninggalan sejarah se tak toman e jhelling Reno. Sala sittong se e kasenneng moso Reno riyah bektoh depak ka pameran senjata tradisional. Ning dissak benyak senjata tradisional se e pajheng. Bentuknah sederhana bek tak rumit tapeh andik tingkat mengalahkan lawan se tenggih. Bedeh se bisah langsung mamateh laben, bedeh se ghik nyekksah ghellun. Bentuknah en-laen. Maskeh bentuknah laen, tapeh kabenyaan bisa e ka ghebey dheri bahan se ghempang e ka olle.


makeh kulah duh cek sennengah a maen game, namong kulah jareya ghaduwan bhakto sopajha lok agangghu ka aktifitas kulah se laennah. Manabi sampeyan kengen sopajha are areh panjennengan sadhaja neka ghaduwan aarte ban sadhajanna bisa produktif ban bisa a maen games carannah ngebey jadwal mandiri. Jadwal se kulah ghebey ka'dhinto la ampon e sisitem aghin neng hp ban badha bhaktonah jaruah kammah a maen, ngakan, tedhung ban laen epon. Samangken manabi andhi' hp neka kodhu se bisa manfaat aghin ka salanjhanga re saarennah sampeyan sadhaja, sopajha badha manfaat se lok sia sia. Daddhi sampeyan bisa a maen games favorit ban kasennengan tanpa ngorange bhakto pentengah sampeyan.


Kak Firsa riyah alakoh neng kantor se bedeh neng Universitas Brawijaya. Kak Firsa riyah jabatannah sekertaris pimpinan dekanat neng salah settong fakultas se bedeh neng kassah. Sabben areh, Kak Firsa riyah deteng neng kantor pokol belluk gulagguh gebey absen masok ben sorenah mon tak lembur mole pokol empak sore. Segilok'en mangkat dek kantor Kak Firsa riyah mesteh sholat duha gellun. mon abhejeng duhur ben asar Kak Firsa riyah neng masjid semmak'en Kantorrah. Maggih lakonah pendet ben sibuk searean, tapeh Kak Firsa riyah lok toman loppaen dek bektoh sholat maggih seng sholat ruh-keburuh otabe mepet se parak tadek'en bektonah, polanah kancah neng kantor jiyah beccek sereng ngengaken mon bektonah sholat.


Ebbal banne ghun etempak ngangghuy soko. Seteya bada olahraga se elombaaghi, jha' ebbal areya bisa ngangghuy tanang. Ngangghuy tanang arowa lakar atoran neng olahraga jiya. Bannya' seteya se noro' lomba senga' jiya polana maenna ghampang. Mon atoran maenna, lakar ta' sakone' se pada'a bi' maen ebbal raja se aesse sabelles oreng jiya. Tape ebbal se ngangghuy tanang areya, ghun bisa ekamaen neng dalem aeng. Mon oreng se maen arowa bada oreng ka lema'. Pada bi' futsal. Pada ghenna' bada gawang ban jharingnga. Bada giperra keya neng dissa. Mon se nyama wasit, ta' alengleng neng tengnga kollam. Tape bada neng attas ban neng ghir-pengghir. Pemaen pole, biyasana ngangghuy kacamata cebbhung. Tako' peddi matana mon abit merre ka aeng.


Preppak'na Dita entar dek Bali, keteppak'en neng kassah areh Nyepi. Deddhi pas entar dek kassah Bali jiyah seppeh begiyen kampongah, tedek oreng se keloaran roma margenah areh jiyah Nyepi se artenah seppeh.  Tapeh mon kennengan wisatanah pagghun rammeh, aherrah Dita entar dek kassah ben kancanah, Dita entar amaen dek Sanur, Bali ben le-melleh neng Keranjang Bali. Dita ben kancanah bedeh neng Bali riyah bedeh mon tellok areh, kabetulen Dita entar dek kassah gebey nyandek kancanah se asleh oreng Bali se mareh sakek giknonnah. Oreng Bali riyah kebennyak'en lakar agamanah Hindu deddhi neng roma-roma edhissah bennyak kuil gebey kennengan abhejhengah oreng kassah. Teppak entar dek romanah kancanah Dita jiyah, kancanah Dita jiyah ben keluarganah preppak'en bedeh neng kuil mangkanah eolok tak dhik esambit.


Manabi sampeyan oneng kennengan nge gym ka'dhinto lakaran bannyak lat alatdeh ghi ban pastenah neka re' berre'. Toman ghi kulah bedeh ceretah se locoh sarah se eka'dhimmah kulah ngarassaen neka metodhus bedhen dhibi' bhakto jaruah. Daddhi teppak dhe' adhe'eng kulah nge gym jareya, mangkat neng kennengan gym neka saketar pokol 7 malem amargha biasannah kulah lakaran keng ghaduwan bhakto du jam bisaos. Marennah jareya kan le pemanasen ghi, kulah neka e ajherin ngangka'barbel se berre'eng neka duh cek sarannah jaruah. Lajuh kulah adhabu ka pengajherreh "Mas neka marbel mak cek berre'eng sarah" koca' eng kulah, pas pengajhaerreh neka lajuh aghellek ban ngelkel tretan melanah kulah ngolok marbel benne barbel wkwkwk.


Dhabuna Ustadz Dasad Latif oreng bini' paneka padana maso radio rosak. Mon ekenni'i sajan nyareng ban mon lake andi' kalero settong bhakal ebaca kasalaan se la ejhab. Mangkana kabannya'an lake reya ta' perna bada e romana polana ta' kowat ka caremina bini. Ustadz Dasad Latif dhala aberri' conto careta bada jin patoghuna somur towa ebuwan taon e dalem somor pas bada reng lake' ajhungkaaghi binina. Aherra jin ghella' kalowar pas etanyaaghi maso lakena se bini' arapa me' kalowar? Engko' ta' perna e dalem bada reng bini' caremi ta' ambu sakale bibirra, molae dari sabbhan ta' toman nemmo mahlok enga' jiya. Koca'en jin seddhi.


Mara abhalanjha online, nyaman lah sateya ta' parlo pot-repot entara kaluwar apapole pas aganggu ibadah puasaan. Etambhang pas bulan puasa emok pas la' sella'an, ye mendingan langsung klik alias ce' pece' HP, ta' nas panas langsung datang bharangnga. Molae dari kalambhi sampe' apa bhai bede. Ibadah tenang, pekkeran ka tellasan se kadhang anak otabe bini ben reng tua terro angghuye kalambhi anyar, bhakal tawujud tanpa mok emok ka tokona, sampe' kadhang bede se mabhattal puasa panengnga kasoh. Ongghu puasaan ruwa kodhuna serghep ibadah, dhaddhi bhujar parkara dunnya malolo. Jhe' contoh oreng se nga' ruwa, apapole para' duwe' bulan pole la puasaan. Pa ongghuan ongghu ibadahna bi' malar mogha bisa nambah taatta abe' ka Allah ben Rasulullah. Aamiin.


Aria caretana engko` pas lambe` SMP kelas settong. Engko` bakto ruwa nak kanak se ta` senneng olahrag ben ampo ke` sake`an dari bayi sampe` SD kelas 6. Molae dari muntaber, panas, batok lanjhang, tipus ben cacar la tao kabbhi, ben ta` sakejjha` kiya sake`na. Ye pas SMP ma` pekkeran lebbih tarbhuka pas bede ekstrakurikuler bulu tangkis. Engko` terinspirasi ka Taufik Hidayat se dhaddhi juara bakto ruwa mun ta` salah, akhirra engko` noroe. De` ade`na ye paste sara dari nol, ka` berka` re sore ghun 200 meter ghellu sampe` 3 mun ta` 4 are, kelar sakone` nambeh 500 meter, pas ka sakilo. Ternyata ma` nyaman ye olahraga ruwa. Kemma tang Bapak ben Ebok ye lambe`na gi` ngode atlet voli lokal kiya. Pas pole bakto ruwa engko` ta` ghampang sake` pole, paleng pera` sataon sakale ben batok ta` lebbih dari 3 are.


Masjid Syekh Khona Kholil. engghi ka' dhinto masjid se badha neng kottah Bhangkalan se e penanddheg sareng olama' rajeh Syekh Khona Kholi Bin Abdul Latif. kabadha'an Masjid jareya daddhi kennengan ban ikonnah kottah Bangkalan amargha segghut bannyak oreng se dhateng ban rrabhu ka masjid neka. Masjid Syekh Kona Kholil jareya bannyak pangunjungah ban daddhi kennengan wisata ka aghamaan amargha koburannah Syekh Khona ka'dhinto badha neng dhalemmah Masjid, teppa'eng neng adha' e pengghir sabelah kanan a polong sareng na'potonnah. Masjid syekh hona Kholil ka'dhinto lakar bedeh neng bara' kottah Bangkalan ban e ka'dhinto jareya bannyak olama-olama seng seddeh tor e koburin neng e dhinnak.